Trumpek datorren astean jakinaraziko du zer egingo duen klimaren 2015eko Parisko Hitzarmenarekin | atzerria | GAUR8\nTrumpek datorren astean jakinaraziko du zer egingo duen klimaren 2015eko Parisko Hitzarmenarekin\nDonald Trumpek AEBetako presidentetzarako hauteskundeak irabaztean leku eta arlo askotan sortu zen kezka. Baita gure planeta bakarraren egoera hobetu nahiko luketen artean ere.\nKlima aldaketa estatubatuarren negozioak egiteko aukerak murrizteko baino balio ez duen kontua dela esan izan du presidente berriak, eta ideia horrekin bat datozen izendapenak egin ditu. Baina oraindik ez du garbi esan zer egingo duen klimaren inguruko Parisko Hitzarmen historikoarekin (gehien kutsatzen duten bi herriek, AEBek eta Txinak, lehen aldiz onartu zuten beste herrialdeekin batera beroketa globalari aurre egiteko urratsak ematea). Eutsiko al dio kanpainan askotan agindu zuenari? Eta AEBak Parisko Hitzarmenetik ateratzea erabakiko balu, zer aldatuko litzateke? Klima aldaketa gehiago larriagotuko al litzateke?\nOrain sei hilabete Marokoko Marrakex hirian egin zen COP22 bileran ekologistek esan zuten Queenseko magnatearen jarrerak gainerako herrialdeen konpromisoa indartzea eragin zuela. «Aurten bultzada ikusi dugu mundu osoan eta foro askotan. Inpultso horrek ez du atzera egiterik: gobernuek ez ezik, zientziak, negozioek eta ekintza globalak ere bultzatu dute, maila guztietan, eta gure eginbeharra da orain aurrera egitea bultzada horren gainean, denok batera, berotegi efektua eragiten duten gasak murrizteko. Dei egiten dugu konpromiso politiko handiagoa hartzera, klima aldaketaren aurkako borroka presazko lehentasunen artean sartzeko», Lurraren Lagunek eta Greenpeacek adierazi zutenez.\nNazioarteko talde ekologistek egin zuten irakurketaren arabera, Etxe Zuriko agintariaren purrustadek bere politiken aurkako lerroak indartzea baino ez zuten lortu. Tankerako zerbait gertatzen ari da AEBetan bertan, orrialdeotan laburbildu ditugun berriak errepasatuz gero ikus daitekeenez.\nAEBetako presidenteak Floridako Mar-a-Lagon duen luxuzko etxea bere Gobernuaren bigarren egoitza bihurtu du. Apirileko bigarren astean Senatuko batzorde batek hego-ekialdeko estatu hori aukeratu zuen klima aldaketak eragingo duen itsasoko uraren mailaren igoera nabarmentzeko: oso garbi esan zuten Floridako itsasertzeko zati handi bat bereganatuko duela ozeanoak, Donald Trumpen luxuzko etxea barne.\n«AEBetan klima aldaketak eragingo dituen inpaktuen zero-gunean gaude gaur», adierazi zien kazetariei Bill Nelson Alderdi Demokratako senatariak. «Pertsona batzuek oraindik klima aldaketa ez dela benetakoa esaten jarraitzen badute ere, Floridaren hegoaldea fenomeno hori bene-benetakoa dela dioen frogarik garbiena da. Datozen hamarkadetan arazo horri aurre egin beharrean izango gara».\nNOAA AEBetako Ozeano eta Atmosferaren Administrazio Nazionalak egindako txostenen arabera, Mar-a-Lago Club eta Donald Trumpek Floridan gehien erabiltzen dituen beste jabetza batzuk itsasoko uraren maila baino beherago geratuko lirateke XXI. mendea bukatzerako, ozeanoak metro bat gora eginez gero. Dagoeneko marea biziak eragindako uholdeak jasan behar izaten ditu estatuak.\nNOAA erakundeak egin dituen kalkuluen arabera, AEBetan itsasertzean bizi diren bi milioi lagun gaur egun duten etxea utzi beharrean izango dira uholdeen eraginez, eta makina bat lekutan bizitzen jarraitzea ezinezko bihurtuko du klima aldaketak.\nEkainaren 1ean hastekoa da aurtengo urakan garaia. Azken egunotan Garrett Black meteorologoak eta bere lankideek AEBetako makina bat puntu bisitatu dituzte, umeak, batez ere, kontzientziatzeko asmoarekin.\nZikloien azterketarako erabiltzen dituzten hegazkinak, «urakan ehiztariak», erakusten dituzte meteorologoek. Entzuleei esplikatzen diete zer egiten duten fenomeno meteorologikoaren indarra eta ezaugarriak aztertzeko eta kasu askotan ekaitza bera behin baino gehiagotan zeharkatu behar izaten dutela: «Jolas-parke bateko mendi errusiar batean sartzea bezalakoa da».\nGlobal Weather Oscillations konpainiak egin dituen aurreikuspenek diote aurtengo urakan denboraldia arriskutsua izango dela, baita azken hamabi urteotako garestiena ere, AEBetan lurra sei ekaitz bortitzek ukituko baitute.\nGainera, eskema guztiak hautsi izan dituzten urakanak ere ezagutu ditugu azken urteotan, eta horiek gero eta maizago gertatuko dira datozen hamarkadetan. Princeton eta Rutgerseko unibertsitateetako eta Woods Hole Institutu Ozeanografikoko ikerlariek esan dute 2012ko urrian New York hiria bera (teorian zikloi tropikalak ez dira inoiz hain iparraldera heltzen) kaltetu zuen “Sandy” bezalako ekaitzen maiztasuna hamazazpi aldiz igoko dela.\n“Sandy” urakanak baino kalte ekonomiko larriagoak “Katrina” izenekoak eragin zituen 2005ean, baina kasu hartan ekaitzari New Orleans hiria babesten zuten dikeen egoera penagarria erantsi zitzaion, tragedia eragiteko (1.500 hildakotik gora utzi zituen “Katrina” urakanak Louisiana estatu osoan).\nTrumpek, aldiz, erregai fosilekin negozio egiten jarraitzeari ez dio inongo arazorik ikusten eta askotan agindu du Barack Obama presidente ohiak bere agintaldian abian jarritako makina bat ekimen atzera botako dituela. Baina bide horretan ere Etxe Zurira iristea lortu zuen ahoberoak espero ez zituen arazoak topatu ditu. Negutegi efektua eragiten duten metano isurketak murrizteko asmoarekin presidente beltzak onartu zuen lege bat hankaz gora bota nahi zuen ondorengoak, baina Parlamentuan ezezko borobila jaso zuen orain astebete pasa. Senatari demokrata guztiek eta Alderdi Errepublikanoko hiruk Trumpek nahi zuenaren kontrako botoa eman zuten.\nAndrea Delgado Earthjustice talde ekologistako ordezkariak nabarmendu zuen Trump Etxe Zurira iritsi zenetik ekologistek lortutako lehen garaipen handia izan zela: «Guztiontzat sekulako garaipena izan da, baina, batez ere, erregaiak ateratzen dituzten lekuetatik gertu bizi direnentzat. Baztertu nahi duen legeak osasun publikoa babesten du eta altxor publikoak diru asko aurreztea eragiten du».\nEdonola ere, Donald Trumpek baliabide ugari ditu bere esku aurrera atera nahi dituen legeak eta proposamenak onartuak izan daitezen.\nErregai fosilen alde eta energia-iturri garbien aurka Etxe Zurikoak abian jarritako ekimenen artean, Dakota Access Pipeline izeneko oliobidea siux herriaren erreserba batean eraikitzeari argi berdea eman dio. Gaur bertan hasiko dute Standing Rock mugimenduko ordezkariek Europara antolatu duten bidaia (Euskal Herrira bertara ere etortzekoak dira, ekainaren 12an Bilbora), beren helburu eta ekimenen berri emateko.\nAldi berean, Hego Dakotako oliobideak izan duen lehen isurketaren berria iritsi zaigu. Ez da izugarrizko kalteak eragiteko moduko isurketa (318 litro petrolio), baina bai nahikoa Dave Archambault II.a siux buruzagiaren kezka indartzeko: «Inork ez zigun jaramon egin, diruak eta diruzalekeriak gidatutako pertsonak direlako».\nJakina, Energy Transfer Partners konpainiak nabarmendu du isurketa berehala menderatu zutela. Baina ez du aipatu ere egin horrelako instalazioetan gero eta isurketa gehiago eta larriagoak izaten direla, denborak eta erabilerak berak pixkanaka pieza asko hondatu egiten dituzte-eta. «Abangoardiako instalazioak direla esaten jarraitzen dute, ezinezkoa dela isurketa izatea, ezin duela ezerk gaizki atera. Baina hori beti gezur hutsa izan da», adierazi zion “The Guardian” egunkariari tribuaren abokatuak. Gainera, konpainiak berak Ohio estatuan duen gasbidean hemezortzi isurketa onartu ditu.\nIngurumen-inpaktuaren azterketa zorrotza egitea ezinbestekotzat jotzen dute Standing Rockekoek, beraientzat oso garrantzitsua izateaz gain, bertako ura kontsumitzen duten hamazazpi milioi lagunentzat ere inportantea delakoan.\nErregai fosilen aldeko apustuak fracking edo haustura hidraulikoaren bitartez ateratako gasaren eta petrolioaren alde egitea ere eskatzen du, eta horretarako Donald Trump bezalako agintari bat izatea bezalakorik ez dago, gizakion jarduera ekonomikoek klima aldaketa eragiten dutela ukatzen baitu, eta aurreko presidenteak jarduera kutsakorrenei jarritako oztopoak kentzen hasia baita.\nHala ere, AEBetan herritar askok egin du kontrako apustua, energia-iturri garbien aldekoa alegia. Adibiderik ikusgarriena Kanadako mugaren ondoan dagoen Vermont estatuan dugu, AEBetako ipar-ekialdean. Burlington hiriak 42.000 biztanle ditu eta iturri jasangarriek emandako energia baino ez dute kontsumitzen bertan. Bertako alkatea Bernie Sanders izan zen orain urte batzuk, iaz Alderdi Demokratak egindako primarioetan ia sekulako ezustekoa eman zuen politikaria (establishment ahalguztidunarentzat ezustekoa, estatubatuar askorentzat ilusioa eragiteko moduko hautagai bakarra zelako). Kasualitate hutsa? Demokraten primarioak garbiak izan balira, alderdiko buruek Hillary Clintonen aldeko maniobra ilunak egin izan ez balituzte...\nAEBetako gida askotan esaten da Burlington hiria dela herrialdeko onenetakoa bertan bizitzeko. Herritarrek harro-harro eginda esaten dute beste hiri askok bekaizkeriaz begiratzen dietela. Miro Weingberger egungo alkateak badaki ezinezkoa dela Burlungtoni Sandersekin eta bere ingurumenaren defentsarekin duen lotura kentzea, baina energia garbien aldeko erabakia berriagoa dela nabarmentzen du: «Vermonten dugun zentral nuklear bakarrari elektrizitate gehiago ez erosteko erabakia 2004an hartu genuen».\nHiriak ordura arte kontsumitzen zuen ia energia guztia aipatu zentral nuklearrari erosten zionez, ausardiaz gain, imajinazioa ere behar izan zuten egoera hura atzean uzteko. Gaur egun biomasatik ateratzen dute kontsumitzen duten energiaren %45, zentral hidroelektrikoetatik %30, parke eolikoetatik %24 eta eguzkitik beste %1.\n“Político” aldizkariak orain sei hilabete argitaratu zuen hiriari buruzko testu argigarri bat. Bertan defenditzen zuten egileek energia-iturri garbien aldeko erabakiak herritarren bizimodua arlo askotan aldatu duela: nekazaritza jasangarria garatzen duten kooperatibak sortu dira eta garaiko produktuak saltzen dizkiete herritarrei; eta burlingtonar askok kontagailu inteligenteak ipini dituzte, beren kontsumoa hobeto ezagutu eta aurreztu ahal izateko.\nGauzak era jasangarriago batean egin daitezkeela erakusten ari dira Burlingtongo herritarrak, Taylor Ricketts Vermontgo Unibertsitateko Ekonomia Ekologikoko irakasleak jakitera eman duenez: «Burlingtonen ez dago gauza magikorik. Naturak ez digu beste hiriei baino eguzki ordu gehiago eman, ez daukagu haize indartsuagoa edo ur gehiago daraman ibairik. Beraz, guk hori egitea izan badugu, gainerakoek ere beste horrenbeste egin dezakete».\nEnergia nuklearrak dituen arazoak ere kudeatu beharko ditu Donald Trump presidenteak.\nAEBetako ipar-mendebaldean dagoen Washington estatuan, Seattle hiritik 300 kilometrora, hondakin atomikoak jasotzeko erabiltzen den lur azpiko depositu handi batean (AEBetako handiena) zulo kezkagarri bat sortu zen hilaren 9an (zazpi metroko diametroa zuen), Kanadako irrati batek jakinarazi zuenez. Larrialdi egoera deklaratu zuten Hanfordeko gune atomikoan eta agintariek kontatutakoaren arabera, ehunka langile ebakuatu behar izan zituzten (iturri batzuek nabarmendu dute instalazio horietan 11.000 lagunek lan egiten dutenez, ebakuatutako langile kopuruak handiagoa izan beharko lukeela). Eraitsitako tangan bertan lanean ari ziren pertsonak ebakuatzeaz gain, inguruan zeuden beste langileei hasiera batean esan zitzaien leihoak eta aireztatze sistema guztiak ixteko, eta bertan zuten ezer ez jan edo edateko. Azkenean horiek ere ebakuatu egin zituzten.\nHanfordeko konplexua Columbia eta Yakima ibaien ondoan eraiki zuten, 1943an. Eremu sekretu bat da, Errusiako Mayakekin gertatzen den moduan, arrazoi berberarengatik: bertan ekoizten zuten bonba atomikoak egiteko beharrezkoa zuten plutonioa. Hantxe eraiki zuten B erreaktorea, plutonioa ekoizteko lehen ekipamendua. Bertan egin zuten 1945ean Japoniako Nagasaki hirian botatako bonba atomikoa, 70.000 hildako eragin zituena. Geroztik, beste 60.000 lehergai nuklear gehiago ere egin dituzte. Hasiera batean Defentsa Departamenduaren ardurapean bazegoen ere, azkenean Energia Sailak hartu behar izan zuen. Egun 220.000 metro kubiko hondakin nuklear oso kutsakor dituzte bertan gordeta. 1970eko hamarkadan desklasifikatu zituzten dokumentu sekretuei esker jakin zen erradiazio isurketak sarri izan direla Hanforden, inguruko airearen, lurraren eta ibaien kalterako. Bederatzi erreaktore nuklear lanean izatera iritsi zen Hanford. Adituek egindako kalkuluen arabera, 2060 arte 100.000 milioi dolar gastatu beharko dituzte, eremua garbitzeko.\n«Erne egon gaitezen jaso dugun oharra izan da istripua», adierazi du Tom Carpenter Hanford Challenge gobernuz kanpoko erakundeko zuzendariak. «Instalazio zaharrak dira, gaztetzen ez direnak; dagoeneko eraisten ari diren lekuak dira, oso arriskutsuak», esplikatu du ekintzaileak. Nabarmendu du bertako tuneletako zutabe asko egurrezkoak direla eta depositu batzuetako goiko aldea oso ezegonkorra dela. «Hondakin erradiaktiboen kudeaketa ez dute kontrolpean agintariek», esan du Kevin Kamps Beyond Nuclear elkarteko eledunak. Hondakin tangak ixteko eskatu du, hondamendiak saihesteko.\nG7 munduko herrialde aberatsenak hartzen dituen taldeak datorren astean egingo duen gailurraren ondoren jakinaraziko du Trumpek AEBak Pariseko hitzarmenetik aterako dituen ala ez, Sean Spicer eledunak adierazi berri duenez.\nPresidenteak berak orain hilabete esan zuen berehala hartuko zuela «erabaki handi bat», baina bere planak aldatu behar izan ditu, beste behin.\nRex Tillerson estatu idazkaria Artikoko Kontseiluak (AEBak, Errusia, Kanada, Suedia, Finlandia, Norvegia, Islandia eta Danimarka daude bertan) Alaskako Fairbanksen egindako bileran izan zen hilaren 12an. Bi urtean behin ministroek egiten duten batzarrean bere Gobernuaren jarrera defenditzea tokatu zitzaion: «Ez dugu arinegi jokatu nahi, azken erabakia hartu aurretik zuen posizioak ondo ulertu nahi ditugu. AEBentzat egokiena den erabakia hartu nahi genuke».\n«Zer esango luke gure planetak mahai honetan eserita izango bagenu? Seguru asko gogoraraziko liguke Artikoak gure hozte-sistema moduan funtzionatzen duela», adierazi zuen Margot Elisabeth Wallström Suediako Atzerri ministroak. Gogora ekarri zuen hemendik hogei urte ingurura Ozeano Artikoko zati handi bat izotzik gabe egongo dela eta bertako ekosistema aldatzen hasia dagoela. «Parisko Hitzarmenak zientzian oinarritutako bidea eskaintzen digu arrisku horiek ahal den neurrian urruntzeko», esplikatu zion Wallströmek Tillersoni.\nAzken bi urteotan AEBei egokitu zaie Artikoko Kontseilua zuzentzea eta Alaskako batzarrean Finlandiak hartu zuen lekukoa. Timo Soini bertako Atzerri ministroak ere Parisko Hitzarmenarekin bat egin zuen.\nEtxe Zuriari Alaskako herriek ere egin zioten errieta Artikoari buruzko bileran. «Beroketa globalari aurre egiteko epe luzeko politikarik gabe gure kulturak ez du izango bizirik jarraitzeko aukerarik», adierazi zuen Ethel Blake Gwich'in nazioarteko kontseiluko ordezkariak. Herri horiek beste inork baino hobeto dakite zer den klima aldaketa.\nHego Dakotako oliobideak izan duen lehen isurketaren berria iritsi zaigu. Ez da izugarrizko kalteak eragiteko moduko isurketa (318 litro petrolio), baina bai Dave Archambault II.a siux buruzagiaren kezka indartzeko nahikoa.\nAEBetan itsasertzean bizi diren bi milioi lagun gaur egun duten etxea utzi beharrean izango dira uholdeen eraginez, NOAA erakundeak egin dituen kalkuluen arabera. Makina bat lekutan bizitzen jarraitzea ezinezko bihurtuko du klima aldaketak.\nBurlington hiriak kontsumitzen zuen ia energia guztia zentral nuklear bati erosten zion. Gaur egun biomasatik ateratzen dute energiaren %45, beste %30 zentral hidroelektrikoetatik, parke eolikoetatik %24 eta eguzkitik beste %1\nMarrakexeko COP22 bileran talde ekologistek egin zuten irakurketaren arabera, Etxe Zuriko agintariaren purrustadek bere politiken aurkako lerroak indartzea baino ez zuten lortu\nTankerako zerbait gertatzen ari da azken bolada honetan AEBetan bertan, orrialdeotan laburbildu ditugun berriak errepasatuz gero ikus daitekeenez\nGida askotan esaten da Burlington hiria dela AEBetako onenetakoa bertan bizitzeko. Herritarrek harro-harro eginda esaten dute beste hiri askok bekaizkeriaz begiratzen dietela\nEzbehar bat jasan berri duen Hanfordeko gune nuklearrean egin zuten 1945ean Nagasakin botatako bonba atomikoa. Geroztik beste 60.000 lehergai nuklear egin dituzte bertan\nGida askotan esaten da Burlington hiria dela AEBetako onenetakoa bertan bizitzeko. Herritarrek harro-harro eginda esaten dute beste hiri askok bekaizkeriaz begiratzen dietela Ezbehar bat jasan berri duen Hanfordeko gune nuklearrean egin zuten 1945ean Nagasakin botatako bonba atomikoa. Geroztik beste 60.000 lehergai nuklear egin dituzte bertan\nMarrakexeko COP22 bileran talde ekologistek egin zuten irakurketaren arabera, Etxe Zuriko agintariaren purrustadek bere politiken aurkako lerroak indartzea baino ez zuten lortu Tankerako zerbait gertatzen ari da azken bolada honetan AEBetan bertan, orrialdeotan laburbildu ditugun berriak errepasatuz gero ikus daitekeenez


EAEn, 700 landun gutxiago egon da eta langabezia-tasa %3,5 izan da 2008. urteko bigarren hiruhilekoan\nHomeGaiakBiztanleriaren jardueraren arabera sailkatzeko inkesta (BJA)Prentsa Oharrak EAEn, 700 landun gutxiago...\nBIZTANLERIA JARDUERAREN ARABERA SAILKATZEKO INKESTA (BJA), 2008ko bigarren hiruhilekoa\nAzken urtean 18.400 enplegu garbi sortu dira eta langabezia-tasa hamarren bat igo da\nEustaten datuen arabera, 2008ko bigarren hiruhilekoan Euskal AEko lan-merkatuan 971.000 landun inguru izan da; hau da, aurreko hiruhilekoaren aldean 700 landun gutxiago izan da (-%0,1). Bestalde, langabezia-tasa %3,5 izan da, aurreko hiruhilekoan baino bi hamarren gehiagokoa.\nLandunen eta langabetuen bilakaera kontuan hartuta, aktibotasun-tasa ez da aldatu 2008ko bigarren hiruhileko honetan: %55,1 izan da.\nGeneroaren arabera, okupazioak gizonezkoen kopuruan izan du beherakada handiena: aurreko hiruhilekoan baino gizonezko 3.900 landun gutxiago egon da, aitzitik, 3.200 emakume gehiago egon da lanean. Lurraldeka, Araban eta Gipuzkoan landunen kopurua gutxitu egin da, 600 eta 400 enplegu garbi gutxiago izan baitituzte hurrenez hurren. Aitzitik, Bizkaiak 200 enplegu garbi gehiago izan ditu.\nZerbitzuen sektoreak irabazi du enplegu gehiago, 9.000 enplegu garbitik gora sortu baitu\nZerbitzuen sektoreak 9.400 enplegu garbi sortu ditu 2008ko bigarren hiruhilekoan eta, horrela, ia konpentsatu egin dira industriak (6.900 enplegu garbi gutxiago), eraikuntzak (2.800 gutxiago) eta nekazaritzak (300 gutxiago) izandako enplegu galerak.\nOkupazio-tasa (hau da, 16 eta 64 urte arteko pertsona-kopuru osoaren aldean okupatuta dauden pertsonen ehunekoa) %67,8 izan da, duela hiru hilabeteko bera alegia. Gizonezkoen kasuan tasa hori %76,3 izan da eta gizonezkoen kasuan %59,1.\nLurralde historikoen arabera Gipuzkoak izan du okupazio-tasarik handiena (%70,3), aurreko hiruhilekoko kopuru bera mantendu baitu; gero Arabak du handiena (%68,4), hamarren bat gutxiagorekin. Bestalde, Bizkaiak dauka tasarik txikiena (%66,2), aurreko hiruhilekoan baino hamarren bat gehiagorekin.\nSoldatapekoen kopurua gutxitu egin da eta autonomoena gehitu\n2008ko bigarren hiruhilekoan duela hiru hilabete baino 802.300, 5.600 soldatapeko gutxiago egon da guztira; autonomoak, aldiz, ia 5.000 gehiago izan dira. Lan-kontratu mugagabeko 700 soldatapeko gutxiago izan da, horrela guztira 618.400 izan dira; baina aldi baterako kontratua duten soldatapekoak (kontraturik ez dutenak barne) 5.000 gutxiago izan dira eta, beraz, guztira 183.800 izan dira.\nZenbatespenen arabera, 2008ko bigarren hiruhilekoan gutxi gorabehera Euskal Autonomia Erkidegoko 827.900 etxetan bizi diren pertsonen herenak ez dira aktiboak. Hamar etxetatik ia zazpitan etxeko pertsona denek dute lana, datu horren arabera aurreko hiruhilekoan baino 5.600 familia gehiagotan gertatzen da hori; gainera, pertsona aktibo denak langabezian dituzten 10.800 etxe izan dira (guztirakoaren %1,3), hau da, aurreko hiruhilekoan baino 1.000 etxe gutxiago.\nEuskal AEko langabezia-tasa %3,5 izan da\nUrteko bigarren hiruhileko honetan, langabetu kopurua 35.500 dela uste da. Lan bila ari diren, lana bilatzeko kudeaketa aktiboak egiten dituzten eta lanerako prest dauden pertsonak jotzen dira langabetutzat. Gizonezkoen artean 19.800 langabetu egon dira, hau da, 3.400 gehiago; baina emakumezkoen artean bigarren hiruhileko honetan 1.500 langabetu gutxiago egon da (guztira 15.700).\n2008ko bigarren hiruhilekoan langabezia-tasa aurreko hiruhilekoaren aldean bi hamarren gehitu da; %3,5 izan da. Gizonezkoen langabezia-tasa %3,5era igo da (%0,6 gehiago) eta emakumezkoena lau hamarren gutxitu da (%3,6ra heldu da). Gazteen langabezia-tasa da oraindik altuena (%9,9); aldi honetan %1,1 gehitu da eta, ondorioz, 16-24 urte bitarteko 6.300 gazte aktibo langabezian geratu dira.\nLurralde historikoen arabera, Bizkaian 3.600 langabetu gehiago egon da; datu horiekin bat etorriz, guztira 22.700 langabetu egon da eta lurraldeko langabezia-tasa %4,3ra heldu da, hau da, tasarik altuena lortu da. Aitzitik, Gipuzkoan 9.700 langabetu izan direnez langabezia-tasa %2,9ra jaitsi da, 1.700 pertsona gutxiago egon delako egoera horretan. Araban 3.000 langabetu egon dira; tasarik txikiena lurralde honek izan du (%2).\nEuskal AEko langabezia-tasa, 2008ko bigarren hiruhilekoan, euroaren eremuko herrialdeetakoa baino %3,7 txikiagoa izan da. EUROSTATen arabera (Europar Batasuneko Estatistika Bulegoa), 2008ko maiatzean, eremu hartan, langabezia-tasa %7,2 izan da. Halaber, Europar Batasuneko tasa %6,8 izan da, 2008. urtean Batasuna osatzen duten 27 herrialdeak kontuan izanik.\nAzken urtean biztanle okupatuen kopurua %1,9 gehitu da; hiru lurralde historikoetan gehitu da kopuru hori\nAzken hamabi hileetan biztanleria okupatuak gora egin du; 18.400 pertsona gehiago dira, hau da, %1,9 gehiago. Gehikuntza hori hiru lurraldeetan gertatu da: Bizkaian 14.600 enplegu garbi sortu dira, Gipuzkoan 2.400 eta Araban 1.300. Sektoreka, zerbitzuen sektorea izan da batez ere enplegu gehien sortu duena: 16.500 enplegu gehiago sortu du; haren ostean eraikuntza sektoreak 2.700 enplegu garbi gehiago izan du eta, azkenik, lehen sektoreak 200 landun gehiago izan du. Industriak azken urtean 1.100 enplegu galdu ditu.\nAzken hamabi hileetan emakumezkoen okupazio-tasa %2,9 gehitu da eta gizonezkoena bi hamarren. Urte batetik besterako datuak alderatuta, Bizkaiko okupazio-tasa %2,3 gehitu da; era berean, Gipuzkoakoa zortzi hamarren gehitu da eta Arabakoa hiru hamarren.\nAzken urtean, aldi baterako eta kontraturik gabeko 1.900 soldatapeko gutxiago izan da eta lan-kontratu mugagabea duten 21.900 gehiago egon da. Horrenbestez, azpimarratzekoa da soldatapeko finkoen ehunekoa pixkanaka gehitu egin dela; izan ere, 2008ko bigarren hiruhileko honetan soldatapeko horiek guztirakoen %77,1 izan dira eta aurreko urtean %76,3 ziren.\nEuskal AEn, langabezia-tasa hamarren bat gehitu da azken urtean\nAzken urteko langabezia-tasa hamarren bat gehitu da (%3,4tik %3,5era); horrela, Euskal AEn, 2007ko uztailetik 2008ko ekainera bitartean 1.600 pertsona gehiago dago langabezian. Lurraldeka, Gipuzkoan langabezia-tasa 0,4 gehitu da; Araban 3 hamarren gutxitu da, eta Bizkaian azken hamabi hileetan ez da ezer aldatu tasa hori.


Euskera ~ Historioa | Escoliña de Vilar\nNegueira de Muñiz Navia ibaiaren bailaran kokatzen den udalerria da, hiri haundietatik nahiko urrundua. Udala osatzen duten herrixkek aranean altura ezberdinetan bananduta daude eta 50.eko hamarkadan Salimeko urtegia eraikiz gero, herrixka batzuek guztiz isolaturik gelditu ziren.\nHau gertatu baino lehen aran hauetan topatu al ziren aberastazunak ainitzak ziren:ingurune naturala,eraikin gogorrak,baratz ugari,fruitu zuhaitzak,ardoa,sagardoa, aberezaintza,gaiztaninondoak,eztia… guzti hontan\noinarritzen zen bizilagunen egunerokotasuna,eta hauetan udala mila pertsonaz osatua izatera ailegatu zen.\nAurretiaz atzerrira jundako jendeaz eta guda zibilaz gain, Salimeko urtegiaren ondorioz gertatutako isolamenduak herrixka hauek utzik laga zituen, biztanleriak beste toki batzuetan bilatu behar izan zituzten beraien ekonomiak aurrera eramateko moduak.\nUrte askoren ondoren, 70.eko hamarkadaren amaieran, gudaostean Makiekin ibilitako pertsona bati esker,pentsakera anarkista zuten gazte talde bat\netorri zen aran hauetan elkarrekin bizitzera. Horrela pixkanaka-pixkanaka baratzak, etxeak, herriak eta mendien erabilera berrezkuratzen hasi ziren.\nEgoera hau, oraindik ere irauten duen istorio baten hasiera da.\nGarai haietatik hona ia 40 urte pasa dira, eta herrixka hauetako bizitza,beste leku guztietan bezala bere garapen eta eraldatzeak izan ditu,batzuetan biztanleria asko izan zen, betetan herrixkak ia utzik gelditu ziren. Zorionez une hauetan pertsona kopurua handitzen hari da, gero eta\njende gehiago elkartu gara, elkarrekin proiektu ezberdinak aurrera eramateko asmoz.\nHain zuzen, Negueira de Muñiz udalerriaren izena Jose Antoni Muñiz-en omenez da, Ameriketara joan eta itzulitako gizon honek, Galizia herriaren kontzientzia landu zuen, kultura eta hizkuntzaren beharrak nabarmenduz.\nHauek oinarritzat hartuz kudeaketa eta autonomia sustatu zituen bere auzokideekin batera, Vilarreko eskolaren aldeko eraikitze eta sortzean.\nDuela ehun urteko ideak berrezkuratuz, eskola zaharra konpontzeko asmoarekin landu dugu proiektu hau. Eraikin hau konpontzeak bertan bizi garenentzat hezkuntza eta topaketa leku bat izateko aukera paregabea suposatzen du.


Nō - Wikipedia, entziklopedia askea.\nNō (japonieraz: 能, Nō?) edo Nōgaku (japonieraz: 能楽, Nōgaku?) Japoniako antzerki mota da, kantua, poesia, musika, dantza eta mimoa nahasten dituena. Kanami antzezleak eta haren seme Zeami Motokiyok XIV. mendean eman zioten gaur egun duen moldea antzinatik zetorren no antzertiari. Zeami-k budismoaren joera estetikoak landu zituen, eta no-ari buruzko liburuxkak idatzi zituen, antzezleek eta egileek mendez mende beren prestakuntzarako erabili izan dituztenak. No antzertiak arau zorrotz aldaezinak ditu; hasieran kanpoaldean antzezten zen, gaur egun, berriz, antzokietan; agertokia oso sinplea du, jantziak eta mozorroak, berriz, guztiz apainak eta aberatsak; antzezleak gizonezkoak dira beti, eta bi antzezle nagusi daude: shite (japonieraz: 仕手?) eta waki (japonieraz: 脇?) , bigarren mailako antzezleen eta abesbatza txiki baten laguntzaz jokatzen dutela. 250 antzerti-lan gorde dira, gehienak XIV. eta XV. mendeetan idatzitakoak. Emanaldi bakoitzak sei bat ordu irauten du eta bost motatako antzerti-lan antzezten dira.\nNō antzerkia Itsukushima santutegian\nAzken aldaketa 14 abendua 2019(e)an, 13:44(e)tan


Gernikako bonbardaketaren 83. urteurrena - Guernica Gernikara\nGernikako bonbardaketaren 83. urteurrena\nHorrela, gogora ekarri nahi ditugu, konfinamendua etxetik oso urrun eta bakartuta pasatzen ari diren herritarrak. Mendekuan eta suntsiketan oinarritutako espetxe politika are gogorragoa egiten da ezohiko egoera honetan. Beraz, mingarria da egiaztatzea gure agintariek isiltasunaz, erdeinuz, erantzuten dutela.\nIdatzia kandelen manifestazioa amaitzean irakurri ohi dugu. Oraingoan, hala ere, aurreratu egin gara. Idatzia baliatu nahi dugu etxeetatik parte hartzera deitzeko. Sirena hotsa etxeetan sartzera gonbidatu leihoak zabalduz eta gure babesleku partikularretatik argi txikiekin (kandela linterna, mugikorra) memoria argitzea ohiko kandelen manifestazioa egiten den orduan.


Hauteskunde Orokorrak: Espainiako presidentegaien eztabaida, 2019ko azaroak 4 | EITB Hauteskunde Orokorrak\nGobernua osatzeko akordiorik ez badago, zerrenda bozkatuenak agintzea proposatu du Sanchezek. Iglesiasek koalizio-gobernua eskaini dio berriro PSOEri. Eskuineko alderdien artean ere ika-mika izan da.\nEspainiako Gobernurako presidentegaiak, hauteskunde-eztabaidan. Argazkia: EFE\nEspainiako Gobernurako bost presidentegai nagusien arteko hauteskunde-eztabaidak ez du argitu azaroaren 10eko hauteskundeen ondotik nork norekin egingo duen ituna, eta, beraz, gaur-gaurkoz, blokeoak jarraituko duela ematen du.\nPedro Sanchez (PSOE), Pablo Casado (PP), Pablo Iglesias (Unidas Podemos), Albert Rivera (Ciudadanos) eta Santiago Abascal (Vox) hautagaiek Espainiaren batasuna, ekonomia, gizarte gaiak, demokrazia eta nazioarteko politika izan dituzte hizpide, ia hiru ordu iraun duen debatean.\nRTVEn eman duten eztabaida blokeoari buruz gogoeta eginez abiatu dute. Espainiako Estatuan lau urtean lau hauteskunde deialdi izan dira. Azken hauteskundeak duela sei hilabete izan ziren, apirilaren 28an. PSOE gailendu zen orduan, baina gehiengo absolututik urrun geratu zen, eta Pedro Sanchez ez zen Gobernua osatzeko babes nahikoa lortzeko gai izan.\nHerritarrei azaroaren 10eko hauteskundeetan parte-hartzeko dei eginda, Sanchezek proposamena egin die gainerako alderdi politikoei blokeo-egoera amaitzeko: "Hauteskundeen ostean Parlamentua Gobernua osatzeko akordio batera heltzen ez bada, zerrenda bozkatuenak agintzea proposatzen dut".\nPablo Iglesiasek azpimarratu duenez, Espainian "bi alderdiko sistema amaitu egin da", eta aurrerantzean itunak egin beharko dira gobernuak osatzeko. Ildo horretan, Unidas Podemos Alderdi Sozialistarekin koalizio-gobernua osatzeko prest dagoela berretsi du, "elkarri ezer leporatu gabe eta herritarrak babesteko asmoz".\nHalaber, Alderdi Popularrak, Ciudadanosek eta Voxek gobernatzeko beste boto biltzen badituzte, bat egingo dutela eta elkarrekin aginduko dutela iragarri du.\nPablo Casadok esan du Sanchezek lau aukera izan dituela azken urteotan Gobernua osatzeko, "baina ez da gai izan". "Pedro Sanchez Gobernuan egoterik nahi ez duenak, badaki aukera bakarra PP bozkatzea dela. Hauteskunde hauetan bi aukera baino ez daude: PSOE edo PP", nabarmendu du.\nAlbert Riverak ere Sanchezi egotzi dio blokeoaren ardura, "Gobernua osatzeko saiakeran porrot egin duelako gaude hemen", baina blokeoa amaitzeko konpromisoa hartu du: "Ni presidentea banaiz, hilabetean jarriko dut herri hau martxan, eta presidentea ez banaiz, oposiziotik desblokeatuko dut Espainia", esan du.\nSantiago Abascalek, berriz, hauteskundeak Katalunian "askatasunez egin ahal izatea" eskatuz hasi du eztabaida.\nHorrez gain, ados jartzeko gaitasunik ez dutela izan egotzi die gainerako alderdiei, eta "alternatiba patriotikoa" Vox dela adierazi du.\nEspainiaren batasunari buruzko atalean, Sanchezek esan du Zigor Kodea erreformatuko duela "legez kanpoko erreferendumak behingoz debekatzeko" eta Kataluniako "bizikidetza krisiari" irtenbidea emateko.\nIkus-entzunezkoen lege bat lantzea ere proposatu du, komunikabide publikoetako administrazio kontseilu guztiek parlamentuaren bi herenen babesa izan dezaten, "telebista publikoetan sektarismorik egon ez dadin".\nHalaber, ikastetxeetan "balio zibilak, konstituzionalak eta etikoak" oinarri izango dituen irakasgai berri bat martxan jartzea eskatu du.\nCasadok, Riverak eta Abascalek gogoratu dute PSOEk berak baliogabetu zuela 2005ean "legez kanpoko erreferendumak" zigortzeko araua eta, ondorioz, "iraintzat" jo dute orain kontrakoa egingo duela agintzea.\nGainera, Kataluniako gatazkaren harira ezer egin ez duela leporatu diote Casadok eta Riverak PSOEko presidentegaiari. "Katalunian bozkatzeko askatasunik ez dago eta zu zara horren erantzulea", esan du Casadok.\n"Mugitu zaitez, eta hauteskunde garbiak ez badira, ardura guztia zure gobernuarena izango da", erantsi du Riverak.\nCiudadanoseko hautagaiaren iritzian, azken hamarkadetan PSOEk eta PPk "eskumen gehiegi utzi dituzte Kataluniaren eta Euskadiren esku". "Ez zaitez arerioz nahastu", erantzun dio Casadok, lehia PSOErekin dela iradokiz.\nKataluniako protestetan ustez Poliziari jaurtitako harri bat eskuan hartuta, ondokoa esan dio Riverak Sanchezi: "Kontzesioak egiteko politika aldatu behar duzu, edo ez gara inora joango". "Guk ez dugu inoiz babestuko independentisten babesa duen gobernurik, ezta espainiarren arteko mugak eraikitzen duenik ere", erantsi du.\nEkonomiari dagokionez, hauteskundeak irabaziz gero, Sanchezek iragarri du Ekonomia presidenteorde kargua sortuko duela eta horretan Nadia Calviño jarduneko Ekonomia ministroa jarriko duela.\nEkonomiaren balizko atzeraldia dela eta, kezkatuta dagoela aitortu du, baina Espainiak "hazten segitzeko eta enplegua sortzeko oinarri sendoak" dituela ziurtatu du PSOEren hautagaiak.\nCasadok erantzun dio Jose Luis Rodriguez Zapaterok ere gauza bera esan zuela bere garaian, baina ondoren politika sozialetan "murrizketa handiak" egin zituela.\nAbascalen esanetan, azkenean herritarrek "autonomiak edo pentsioak" hautatu beharko dituzte, eta egoera ekonomiko "dramatikoa" autonomiek eragin dutela adierazi du, "dirua xahutzea eragin duelako".\nGizarte politikak jorratzeko tartean, debatea nahasi egin da eta politika gaietara bueltatu dira hautagaiak. Horrela, bada, Casadok salatu du Sanchezi ez zaizkiola gustatzen PP eta Voxen arteko itunak, "baina berak ez dio Otegirekin eta Torrarekin akordioak egiteari uko egin nahi".\nIldo horretan, Casadok erantsi du hobe dela Abascalen alderdiarekin itunak egitea, Arnaldo Otegi, Quim Torra edo Oriol Junquerasekin egitea baino.\nVoxen neurriekin bat egingo duten eta, besteak beste, EAJ legez kanpo utzi nahi duten argitzeko eskatu die Sanchezek PPri eta Ciudadanosi. "Isilik geratzen zarete ultraeskuindarren proposamenen aurrean", kritikatu du.\nFrancisco Franco Fundazioa desegin nahi\nBestalde, Sanchezek iragarri du, hauteskundeak irabaziz gero, legea aldatuko duela Francisco Franco Fundazioa desegiteko eta faxismoari gorazarre egitea delitua izan dadin, Alemanian edo Frantzian bezala.\n"Gorrotoa zabaldu eta diktadura babesten duten erakunde guztiak desegingo ditugu. Espainia demokratikoak barkamenaren ondorio izan behar du, ez ahanzturaren ondorio", azaldu du.\nDemokraziari buruzko atalean, Iglesiasek, Casadok eta Riverak hauteskundeen ostean itunak norekin egin nahi dituen argitzeko eskatu diote Sanchezi.\nIglesiasek esan du bi aukera baino ez daudela: PSOEren eta Unidas Podemosen arteko koalizio-gobernua edo eskuineko alderdien arteko koalizio-gobernua.\nAlderdi morearen hautagaiak uste du PPrekin "koalizio handia" egitea dela Sanchezen asmoa. Riveraren iritzian, berriz, Sanchezek Podemosekin eta independentisten babesarekin agindu nahi du.\nCasadok Kataluniako eta Euskal Herriko alderdi independentistekin itunik egingo ote duen argitzeko eskatu dio. "Bai edo ez" erantzuteko eskatu dio, baina ez du erantzunik jaso. Gobernu progresista bat osatu nahi duela berretsi du, baina "gainerako taldeen helburua PSOE blokeatzea" deitoratu du.


Game Shelter Green Txerriak Online. Play for free\nGame Shelter Green Txerriak\nPlay jokoa Shelter Green Txerriak Online:\nGame Description Shelter Green Txerriak\nAngry Birds konturatu beren etsaiak berde txerri baliagarria izan daiteke, eta, are gehiago laguntzeko bilduma handia bidalia baliotsua biltzeko. Bat egin elkarrekintza honetan heroiak behar jakintsua erabaki bat egiteko gai izan ziren beti. Handitzeko edo txikitzeko bere irudiak diseinu hautsi eta elementuak joka behar. Egoera guztietan pentsatzen. . Play jokoa Shelter Green Txerriak konektatuta.\nTekniko jokoa Shelter Green Txerriak ezaugarri\nGame Shelter Green Txerriak gehitu: 28.01.2014\nJokoa jokatzen: 1109 aldiz\nGame Rating: 4.47 errondan 5 (15 kalkuluen arabera,)\nBezalako jokoa Shelter Green Txerriak Jokoak\nHaserre hegaztiak: Halloween boxs\nAngry Birds bereziak Cannon\nSpider Man gorde Angry Birds\nAngry Birds eta zenbakiak\nAngry Birds espazioa\nTxarra Pig Defensa\nAngry Birds: Rio Desblokeoa\nAngry Birds Idazketa\nHaserre Animaliak 3\nHaserre Pig 2\nKanoi Bird 3\nAngry Birds saltoka\nHaserre hegaztiak lasterketa\nDeskarga jokoa Shelter Green Txerriak\nEmbed Joko Shelter Green Txerriak zure web orrian:\nJokoaren txertatu Shelter Green Txerriak zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Shelter Green Txerriak, eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Shelter Green Txerriak-rekin, baita ere, jokoa jokatu zen:


Ehundik gora enpresa eta zentru teknologikok parte hartu dute Mugaz bestaldeko Fabrikazio Gehigarriaren jardunaldian - Gipuzkoako bazkundea\nEhundik gora enpresa eta zentru teknologikok parte hartu dute Mugaz bestaldeko Fabrikazio Gehigarriaren jardunaldian\nPoctefak eta Fondos Interregek finantzatutako TRANSFRON 3D eta COMPETITIV’eko proiektuek Mugaz bestaldeko Fabrikazio Gehigarriaren inguruko jardunaldia antolatu dute gaur Gipuzkoako Bazkundean. Jardunaldiaren helburua fabrikazio gehiagarriaren (3D inprimatzea bezala ezagunagoa dena) adibidideak gure lurraldeetan erakustea da eta zentru teknologiko eta enpresen arteko osagarriak izan daitezkeenak identifikatzea.\n“Zer da mugaz bestaldeko fabrikazio gehiagarriari buruz?” titulupean egin den jardunaldian Euskadi, Akitania eta Nafarroako 100 enpresa eta zentru teknologiko inguruk parte hartu dute eta 50 topaketa baino gehiago egin dira, horrez gain “Additive Valley” inguruko workshopa eta Networking bat egin dira Subcontex Gipuzkoa, Competitiv´eko, Transfron 3D, Addimadour, Mizar eta Addimat erakusketariekin.\nYanns Danis izan da jardunaldiko hizlari nagusia eta helikoptero motoreen fabrikazioan nagusi den Safran Helicopter Engines taldearen ikuspegi estrategikoaz aritu da. Taldearen gunetako bat Baionako iparraldeko Tarnosen dago kokatuta eta besta Bordesen Pirineo Atlantikoko Pauren ondoan. Bi gune hauek lehenengoak izan dira Frantziako propultsioko aeronautika eta espazio industriarentzat fabrikazio gehiarriko osagarriak serie-fabrikazioan egiten. Turbomecanen “Ligne du futur” izeneko programa bat dago eta honek fabrikazio gaitasunerako hobekuntza programa bat du fabrikazio gehigarria bezalako puntako makina-erreminta eta gailu berriak barneratzen dituena.\nSafran Helicopter Engines kasuaz gain fabrikazio gehigarriarekin erlazioa duten enpresen beste testigantza batzuk entzuteko aukera izan da. Baionako AKIRA Techonogies enpresak kirolaren esparruan plastikoarekin egindako fabrikazio gehigarriaren inguruko ikerketa aurkeztu du. Miñanoko (Arabako) teknologia parkean kokatuta dagoen MIZAR enpresak fabrikazio gehigarria metalean eta polimeroan mediku sektoretik aueronautikora kasua erakutsi du. MIZAR enpresa Alcor Taldeko kide da, talde enpresarial honek esperientzia handia du aeronautika, automobilgintza eta teknologia berrietako merkatuetan puntakoak diren teknologia enpresen sortzean eta garatzean. Iparraldeko Ayherren kokatuta dagoen LAUAK Taldeak aeronautikorako piezen eta erreminten fabrikazioarako fabrikazio gehigarria aurkeztu du. Horrez gain, Bizkaiako enpresa berritzaile eta gertuko baten kasua ezagutu ahal izan da, ADDILAN enpresa, honek fabrikazio gehigarria metalean WAAMen bitartez (Wire Arc Additive Manufacturing) azaldu du, Pirineo Atlantikoko Narcasteten dagoen VENTANA enpresak galdaketari zuzendutako fabrikazio gehigarriari buruz aritu den bitartean.\nJardunaldi hau Competitiv´eko (Bayonne-Iparraldeko Ganbera, Gipuzkoako Bazkundea, SODENA Nafarroako garapena, Orkestra lehiakortasunerako euskal institutua eta Mugaz bestaldeko Bihartean Ganbera) proiektuak azken aldian hiru lurraldeetan egin dituen jardunaldi diferenteei gehitzen zaio. Lehenengoa Iruñean egin zen eta nekazaritzako elikagaien industria izan zen aztergai, bigarrena Baionan egin zen eta osasunaren arloa jorratu zen eta hirugarrena, gaur, Gipuzkoako Bazkundean egin dena, fabrikazio gehigarriari zuzendua egon dena, Mugaz bestaldeko Fabrikazio Gehigarriari (3D inprimatzea) zuzendua hain zuzen.\nJardunaldi hauen guztien xedea Competitiv´eko proiektuaren helburuak burutzea da. Helburuak honako hauek dira: hiru lurraldeen arteko bateratasun ekonomikoak aztertzea espezializazio estrategien bitartez, hiru lurraldeetako enpresei eta tekonologia zentruei balore gehitua ematen dioten gaiak identifikatzea eta enpresa eta teknologia kolaborazioen poloen sortzea sustatzea, fabrikazio gehigarriari zuzendua bereziki ADDITIVE VALLEY izendatu daitekeen patzuergo bat sortuz.\nAzken jardunaldi honetan Competitiv´ekok TRANSFRON 3D proiektuaren laguntza izan du, proiektu honen helburua bertako aktoreen lankidetza sustatzea da fabrikazio gehigarriaren ezagutzan eta garapenean, piezen lortzea optimizatzea, prozesuen hobekuntza eta piezen balioztatzea, eta balio handiko piezak fabrikatzea lurraldean fabrikazio gehigarria sustatuz.


gaztenpresa Archivos - Laboral Kutxa Prentsa aretoa\nTag Archives: gaztenpresa\nGaztenpresak balantzea egin du bere 25. urteurrenean: 5.700 enpresa, 10.350 lanpostu eta 166 milioi eurotik gorako finantzaketa LABORAL Kutxaren bidez Hona hemen ekintzailearen batez besteko profila: 40 urte inguru ditu, ez dago generoaren araberako ezberdintasun handirik, ez du goi-mailako ikasketarik eta ia erdia langabezian zegoen Beatriz Artolazabal: “Ekimen publikoaren eta pribatuaren arteko lankidetzaren bidez, baliabide guztiak […]\nLABORAL Kutxaren enplegu-fundazioak 5.300 enpresa eta 9.500 lanpostu baino gehiago sortzen lagundu du 1994az geroztik Gaztenpresak ekintzaletzaren ziklo osoan laguntzen du: bideragarritasun-azterketan, negozio-planean, tramiteetan, diru-laguntzetan, finantzaketan eta finkapenean Artolazabal: «ekintzailetzak iraupen luzeko ahalegina eskatzen du, horregatik erakundeen, hezkuntzaren eta enpresaren alorretako eragile guztiok ekintzaileei laguntzen jarraitu behar dugu» 2019ko maiatzaren 8a.–Gaztenpresaren […]\nFinantza-erakundeetako bezeroek gestio-autonomia nahi dute, eta banku-produktuak nahikoa argiak ez direla deritzote\nLABORAL Kutxak azterketa egin du bezeroek Interneten argitaratzen dituzten iritziak bilduta, eta banka-erabiltzaileen ondorio eta gomendio nagusiak zehaztu ditu bertan. Publizitatean, erreklamazioetan, komisioetan eta produktuetan banku-erakundeek arreta gehiago jar dezaten nahi dute erabiltzaileek. LABORAL Kutxaren Gaztenpresa fundazioa da, beste batzuen artean, internautek gehien nabarmentzen duten aholkularitza-plataformetako bat. 2015eko abenduaren 23a. LABORAL Kutxak “Banka sektoreko erabiltzaileen […]\nLABORAL Kutxaren Gaztenpresa Fundazioak 771 lanpostu sortu dituzten 462 enpresa berri abiarazten lagundu du\nEkintzaileen ezaugarriak Generoa: % 41 emakumezkoak eta % 59 gizonezkoak. Adina: ekintzaileen batez besteko adina 38 urtekoa da. Ikasketak: % 31k unibertsitate-ikasketak ditu. Jarduera-sektorea: % 65ek zerbitzuetan dihardu, % 29k merkataritzan eta % 6k bestelakoetan. Batez besteko inbertsioa: 50.700 euro Batez besteko mailegua: 30.012 euro Emaitzak lurraldeka Aurreko ekitaldiarekin alderatuta, Gaztenpresak % 74 enpresa gehiagoren sorrera finantzatu du 2014an, eta emandako […]\nLABORAL KUTXAREN GAZTENPRESA FUNDAZIOAK 330 ENPRESA BERRI MARTXAN JARTZEN LAGUNDU ZUEN URTEKO LEHEN BEDERATZI HILETAN.\nEnplegu zuzenari dagokionez, 580 lanpostu berri sortu ziren. Epealdi horretan 2013. urte osoan (265) baino enpresa gehiago eratu ziren. Esperientzien bidez ekintzailetza sustatzeko Mentoringaren figura sortu da. 2014ko urriaren 30a. LABORAL Kutxaren Gaztenpresa fundazioak 330 enpresa berri martxan jartzen lagundu zuen urteko lehen bederatzi hiletan. Zuzeneko enpleguari dagokionez, Fundazioaren jarduerari esker, EAEko eta Nafarroako lan-merkatuan […]\nGaztenpresak mentoring programa jarriko du abian irailean, Euskadin enplegua sortzeko asmoz\nPrestakuntza-programen bidez, finantzaketa eskuratzen lagunduz eta “mentoringaren” bitartez, gazteei euren enpresak sortzen laguntzea da sare horren helburua. Negozio-ideia bat izanik, finantzaketa eskuratu ezinik dauden 18 eta 35 urte bitarteko ekintzaileei zuzenduta dago ekimena. Gaztenpresarekin batera, Madrilgo Tomillo Fundazioa eta Kataluniako CP’AC Fundazioa arituko dira ekimen horretan, Youth Business Internationalen (YBI) esparruan. 2014ko […]\nGiordano Dell´Amore fundazioak Aipamen Berezia emango dio Gaztenpresari “Europako mikrofinantzen alorreko jardunbide egokiak” saritzeko\nGiordano Dell’Amore sarietako epaimahaiak Aipamen Bereziarekin saritu du Gaztenpresa fundazioa, LABORAL Kutxan aurrera daraman mikrofinantzen eredua dela eta. Gaztenpresa Lisboan izango da ekainaren 19an eta 20an, Mikrofinantzen Europako Sarearen 11. Urteko Biltzarrean. “Enplegua, erronkak eta aukerak mikrofinantzentzat” izango da ekitaldiaren gai nagusia. Europako finantza-krisiaren panorama berriarekin lotutako erronkak partekatzea, elkartrukatzea eta aztertzea da biltzarraren helburu […]


Prozesu denetarako izendatua | Politika | Berria\nJosu Urrutikoetxea —irudian, eskuinean—, Joseba Alvarezekin eta Arnaldo Otegirekin, 2002ko urriaren 30ean, Genevan (Suitza), NBEren egoitza atarian, hirurak ere SA Sozialista Abertzaleetako legebiltzarkide zirela. Hura izan zen, sasira jo aurretik, Urrutikoetxearen jendaurreko azkeneko agerraldia. BERRIA Tamaina handiagoan ikusi\nETA 1976an eseri zen lehen aldiz Espainiarekin: Genevan (Suitza), armadaren ordezkari batzuekin. Aurreneko hartu-eman bat baino ez zen izan, Madrilen eskariz gehienbat. Geroztik, bake eta konponbiderako lau saio izan ziren, eta ETAren ordezkaritzan, era batera edo bestera, guztietan izan zen Josu Urrutikoetxea. Etakidetzat jota, epaitu egingo du Frantziak, azkeneko bi prozesuekin lotuta.\nBere taldea «indartzeko» izendatu zuen ETAk\nETAk 1989ko urtarrilaren 8an eman zuen bere ibilbideko lehen su-etena. Hamabost egunekoa, eta aldebakarrekoa, Espainiako Gobernuak (PSOE) Aljerian negoziazioei ekinez gero luzatzeko eskaintzarekin. Urtarrilaren 11n, Frantziako Poliziak Josu Urrutikoetxea atxilotu zuen, Baionan, ETAko kidetzat jota. Aurreko bi urteetan Aljerko mahaia prestatzen ibili zen Urrutikoetxea, ETAren nazioarteko taldeko kide moduan. Euskal erakunde armatuak publikoki ez zuen ezer esan haren atxiloketaz, baina mahaiko lehen bileran kexa agertu zuen.\nMartxo bukaeran, ETAk iragarri zuen su-etena ekainaren 24ra luzatu zuela, eta, eskaeraren artean, hilabete baten buruan eta «baldintzarik gabe» hiru euskal preso Aljerko «elkarrizketa politikoen mahaira» batzeko eskatu zuen: Josu Urrutikoetxea, Juan Lorenzo Lasa Mitxelena eta Isidro Garalde. ETAk bere solaskidetza taldea «indartu» nahi zuen. Hiru presoak Frantziako espetxeetan zeuden. Michel Legrand frantziar epaileak esan zuen etakide batzuk aske uzteko aukera legokeela, ETAk eta Madrilek hala hitzartuz gero; «Frantziako Zigor Kodeak bide ematen die gauza batzuei». Baina Parisek ez zituen Aljeriara eraman Urrutikoetxea-eta. Geroago, mahaian hitzartutakoa ez betetzea egotzi zion ETAk Espainiako Gobernuari, eta apirilaren 4an amaitutzat eman zuen su-etena.\nFrantziak 1990ean epaitu eta zigortu zuen Urrutikoetxea, etakidetzat jota eta armak legez kanpo edukitzea eta paper faltsuak izatea egotzita: hamar urteko espetxea. Handik urte batzuetarako jarri zioten irteteko data, 1996ko maiatzerako, baina Parisek, kondena beteta libre utzi beharrean, Espainiaratu egin zuen. Behin-behinean preso sartu zuten.\nMadrilekin bigarrenez biltzeko hautatu zuen erakundeak\nAljerkotik hamar urtera izan zen hurrengo bilera ETAren eta Espainiako Gobernuaren (PP) ordezkaritzen artean. Lizarra-Garaziren garaia zen, eta ETA «mugarik gabeko su-eten orokorrean» zegoen 1998ko irailetik. Behin baino ez ziren bildu Madrilen eta ETAren taldeak: 1999ko maiatzaren 19an, Veveyn (Suitza).\n1999ko urriaren 24an, ETAk agiri batean jakinarazi zuen Josu Urrutikoetxea, Antton Lopez Ruiz eta Josetxo Arizkuren izendatu zituela Madrilekin bigarren bilera egiteko solaskide, eta batzar hori egiteko «gutun ofizial berri bat» bidali ziola Espainiako Gobernuari. Madrilek lehen bilkuraz egindako erabilera salatu zuen ETAk, eta deitoratu Arizkuren atzeman egin zutela lehen bilerarako mintzaide izendatua zegoela —Parisen, martxoan—. Ez zen bigarren bilkurarik izan. 1999ko abenduaren 3an, ETAk bukatutzat eman zuen menia.\nUrrutikoetxeak preso segitzen zuen Espainiako Estatuan, behin-behinean. 1998ko azarotik EAEko legebiltzarkidea zen, EH Euskal Herritarrok-ekoa. 1999ko urtarrilean, Eusko Legebiltzarreko Giza Eskubideen Batzordeko kide izateko aukeratu zuen EHk.\n2005-2006, GENEVA, OSLO\nUrrutikoetxearen lehen bilerak elkarrizketa mahai batean\nHurrengo elkarrizketa prozesurako ere, ETAk bere ordezkari izateko hautatu zuen Urrutikoetxea, eta orduan bai, parte hartu zuen bileretan. 2000ko urtarrilean atera zen kartzelatik —Langraizkotik (Araba)—, bere aurkako akusazio ugaritan frogarik aurkitu ez eta behin-behineko kartzelaldiaren epea bukatzear zela Gorenak libre utzita. Baina auzitegi berak Guardia Zibilaren Zaragozako (Espainia) kuartelaren aurkako 1987ko atentatuagatik inputatu ostean —11 pertsona hil zituen ETAk—, 2002 bukaeran, ihes egin zuen —«klandestinitatean garatu behar dut nire militantzia politikoa», zioen 2004ko gutun publiko batean—. 2005eko ekainaren 21ean egin zuen lehen batzarra Espainiako Gobernuaren (PSOE) ordezkariarekin: Jesus Egiguren PSE-EEren orduko presidentearekin, Genevan. Egigurenek beti esan izan du ETAren ordezkari modura aurkeztu zela Urrutikoetxea, ez zuzendaritzaren kide gisa. Prozesuan, Henri Dunant Suitzako zentroa aritu zen bitartekari lanetan. 2005eko udazkenean, Oslon bildu ziren, Norvegiako Gobernuaren anparoan, eta bi aldeek akordioaren oinarriak hitzartu zituzten. ETAk 2006ko martxoan «su-eten iraunkorra» ezarri zuen.\nUrrutikoetxeak 2006ko irailaren bukaeran egin zituen mahaiko bere azkeneko bilerak. ETAn, beste lagun batzuek hartua zuten ordezkaritzaren ardura. 2006ko amaieran eta 2007an izan ziren parteen arteko bilera batzuk, baina prozesua hautsi egin zen.\nETAk jarduera armatua bukatu ondoren, Norvegian\n2011ko urriaren 20an, ETAk jendaurrean iragarri zuen bukatu zuela jarduera armatua. Uda hartan, erakundeak eta PSOEren gobernuak, nazioarteko bitartekarien bidez, adostu zuten Oslon mahai bat sortzea, gatazkaren ondorioez aritzeko. Urrutikoetxea izan zen ETAren ordezkaritzako kideetako bat han. 2011ko azaroan, PPk gehiengo osoz irabazi zituen Espainiako Kongresurako hauteskundeak, eta ez zen azaldu ere egin Norvegiara. ETAk 2013ko martxoan jakinarazi zuen desegin zela elkarrizketa mahaia.\n2018: ETAren desegite agirian, ahotsetakoa


Supplement Deal: Eskatu zure arriskua Keto Purefit-en botila erraza - Fitness deskontuak\nHasiera » Freebies » Supplement Deal: Erreklamatu zure arriskua Keto Purefit botila doan\nZure gorputza ketosian dagoenean, gantz-zelulak erretzen ditu energia ordez carbs ordez. Keto Purefit-ekin, prozesua abiarazi dezakezu!\nBerri onak ere ... Keto Purefit-eko botila bat lor dezakezu eta RISK FREE saiatu!\nPurefit KETO ketosi osasungarri dinamiko eta indartsua da, pisu galera laguntzen duena, erretzea arina sabeleko gantzarekin eta digestio eta lo hobeto laguntzeko. Hona hemen Keto Purefit-ekin esperientzia duzula:\nBatu ketosiarekin dagoeneko pisua galdu duten milaka. Energia koipeak erre gasez ordez karbohidratoak eta ketosis ematen duen energia altxatua sentitzea!\nKontuan izan: Keto botila doan eskaintzen duen arriskua baliozkoa da Estatu Batuetan, Kanadan eta Irlandan dagoenean, edo Erresuma Batua.


Garbiñe Biurrun. Epailea: Gizarteak sinesten du justizian - Euskonews\n“Txapela buruan eta ibili munduan” dio esaerak. Tolosakoa eta txapela buruan inor imajinatzea ez da zaila. Nik, epaile eta emakumea izaki, txapela buruan ikusten dut gure solaskidea. Mundua beste molde batez antolatzen hasi baita eta gizonezkook ohitzen hasi behar baitugu. Errealitateak hamaika aurpegi baitu.\nTolosan jaioa zara. Izen berezia Tolosa. Okzitandarra ote?\nGure Tolosak baditu bikiak munduan zehar. Tolosa izena seguruenik okzitandarra da (Languedoc-eko Toulouse), baina izen bereko herriak eta tokiak daude sakabanatuta munduan: Espainiako Albaceten eta Jaenen. Portugalen eta Argentinan... Andeetako mendi bat ere bada Tolosa, eta, hau are bitxiagoa da, asteroide bat Toulousetik hain zuzen ere aurkitu zelako. Munduan gaude, beraz.\nZer da Tolosa zuretzat?\nTolosa da nire jaioterria eta bertan bizi naiz; nire espazioa da eta munduarekiko dudan lotura. Oso zaila da —ezinezkoa niretzat— munduari lotuta egotea mundu horren zati txiki eta maitean ez banu nire aterbea. Beraz, segurtasuna ematen dit, eta aldi berean, mundura ateratzeko atea da niretzat.\nTolosa Gipuzkoako hiriburua izan zen. Tolosarrek “jite” berezia balute bezala iruditu zaie gainerako gipuzkoarrei, edo, agian, Gipuzkoako kanpokoei. Zer diozu horretaz?\nHiriburua izatea anekdotatzat jotzen dut. Baina, egia da tolosarrok badugula jarrera berezi bat munduarekiko: gure Tolosako jendea toki guztietatik dabil, ausarta da, jakinmina handia du. Nik esango nuke mundu osoa behar dugula gure nortasuna garatzeko; eta ez bakarrik mundu geografikoa, kulturala ere bai. Tolosa unibertso oro bat da eta oso ondo proiektatzen da mundura. Hau da kanpokoak gehien harritzen dituena; askotan esaten didate: baina, nola demontre da posible Tolosarrok hainbeste ekimen aurrera eramatea eta toki guztietan egotea? Eta erantzuna hori dela uste dut: gure unibertso oro horretan oso ondo imajinatzen eta lantzen dugula mundua.\nTolosak euskaldun ospea izan du beti. Alabaina, Tolosara bertara joan eta —orain urte gutxi batzuetara arte behintzat— ez zen euskara horrenbeste entzuten. Alegia, Tolosa eskualdean bizitzen zen euskaraz, ia guztiz euskaraz. Tolosan, eskualdeko hiriburua, ez horrenbeste.\nBai, arrazoia duzu egoera hori deskribatzerakoan. Tolosan euskara gutxiago —askoz ere gutxiago— entzuten zen inguruko herri txikietan baino. Baina hori egoera politiko baten ondorio zuzena izan zen, noski. Nire haurtzaroan kalean gaztelaniaz —erdaraz— bizi izan nuen, eta etxean erdizka, nire aitak ez baitzekien euskaraz. Gero gauzak aldatu ziren eta, bistan da, egungo egoera guztiz desberdina dela, nahiz eta oraindik euskararen presentzia kaleetan ez izan nahi duguna.\nNongoak zenituen aita eta ama?\nNire gurasoak biak ziren Tolosan jaioak. Nire aitaren gurasoak nafarrak ziren, Sakanakoak, Satrustegi eta Irañetakoak. Nire amarenak Tolosarrak baita ere, baina alde bateko bere aitona-amonak Astigarragatik etorriak zirela entzun diot beti.\nZer balore jaso zenituen haiengandik?\nNire gurasoak, biak, langileak ziren, langile arruntak, eta egunero fabrikara joaten ziren. Buruan gordetzen ditut oso garbi irudi haiek, usain haiek eta sentsazio haiek: mahoizko arropa zikindua, metal usaina, larunbatetan nola ekartzen zuten “sobrea” jornalarekin —sobrea bera ikusten dut—.\nNire aita gaztea hil zen, nik 13 urte nituela. Gizon zintzoa zen eta oso orekatua, pertsona guztiak errespetatzen zituen, oso lasaia zen. Nire ama langile hutsa da, borrokalari bat, ez du bizitza erraza izan, baina ez du inoiz etsi ezertan. Bakoitzak transmititu dit bere izaeraren parte bat eta, dudarik gabe, ditudan balorerik onenak beraiengandik atera ditut: errespetua eta lana, horrela laburtuko nuke. Gero, bizitzak berak erakutsi dit, baina hazia haiek jarritakoa da, noski.\nZer kontrastatuko zenuke —edo zer aldaraziko zenuke— zuk jaso zenuen heziketa eta zuk —eta zure bikoteak— seme-alabei ematen diezun artean?\nEgoera desberdina da eta baita mundua ere. Nire semeek erraztasun handiagoak eduki dituzte materialki, eta horrekin batera eguneroko bizimoduak eman die munduaren ideia: nola bizi familian, lagunen garrantzia, lanaren beharra eta errespetua. Ez dakit hori dena ondo transmititzen lortu dugun, baina horretan saiatu gara. Emakume eta pertsona\nEpailea, irakaslea, gizarte mugimenduetan engaiatua, analista politikoa... Gurea ez da iraultza garaia (mendebaldean), handi-handika esanda. Neronek iraultza bat badagoela esan ohi dut, bakarra, emakumearena. Bat al zatoz?\nEgia da emakumearen iraultza dela bizi izan dugun azkenekoa: benetako iraultza, gure mundua hankaz gora jarri duena. Emakumeon borroka arlo askotan islatzen da: politikan, familian, lan munduan, herrian parte hartzean... Gizonezkoek aldatu behar izan dute euren jarrera eta, baita ere, euren posizioa munduan. Gizarteak ikasi du beste mundu bat posible dela eta mundua beste era batera antolatu behar dela. Beste edozein arlotan ere gauza bera egiten saiatu beharko genuke emakumeon bidea jarraituz.\nZer irabazi du emakumeak azkeneko 30 urteotan?\nEmakumeok asko irabazi dugu: askatasuna eta duintasuna. Munduak ere asko irabazi du: beste ikuspuntua “ofizializatu” da eta arazoak aztertzeko eta konpontzeko beste ideia batzuk.\nGaldu al du zerbait, aldiz?\nEz dut ikusten emakumeok ezer galdu dugunik garaipen honekin. Beste kontu bat da iraultza oraindik ez dagoela guztiz amaitua eta “desdoitze” edo desoreka batzuk ikusten direla, batez ere gizonezkoen jarreraren ondorioz. Baina denbora gure alde dugu.\n50 urte bete duzu aurten. Iragan mende erdialdean, 50 urterekin aguretzeko bidean zegoen pertsona. Nola baloratzen duzu, oro har, mendebaldeko gizabanakoek bizi izan dugun eraldaketa sozial- kulturala?\nMaiatzean bete ditut 50 urte. Nire urtebetetze egunean, erdi brometan, erdi serio, esaten nuen beti pentsatu izan nuela 50 urteak zirela bizitzaren erdia eta orduan jabetu nintzela mende baten erdia besterik ez zela eta auskalo noiz bete nuen nire bizitzaren erdia. Gaur egun 50 urterekin oraindik sasoian gaude, zorionez, osasunez eta gogoaz. Baina arlo guztietan ez da horrela kontsideratzen: begira, bestela, politikan gertatzen dena, gero eta jende gazteagoa azaltzen da hainbat postuetarako. Zerrenda-buru gehienak gazteagoak dira Europa osoan: fenomeno bitxia da. Bestalde, bizitzaren luzatze horrek gure perspektiba aldatu du erabat, eta badakigu behin jubilatu eta gero oraindik aukera asko izango dugula ordura arte bete ahal izan ez dugun hainbat amets betetzeko. Fenomeno hau guztiz berria eta eskertzekoa da. Orain gutxi arte jendeak ez zuen horrelako itxaropenik.\nEmakunde-ren lehentasunetako bat Berdintasunaren Legearen betetzea da. 2005ean Legea onartu zenean sekulako pausoa eman omen zen berdintasunaren alde. Bost urte hauetan, zer pauso eman dira legearen aplikazioan edota legearen aplikazioaren ondorioz?\nPertsonen eta taldeen arteko berdintasunak —eta beste eskubideek ere bai— errekonozimendua behar dute eta legeak horien garapena eta gauzatzea bermatu behar du. Generoen arteko berdintasunak jaso du errekonozimendu hori; hau ez da bat-batean egin, baina aitortze hori ez da oraindik nahikoa izan eta areagotuz joan da: eskubide orokor hori gero eta eskubide zehatzagoetan gauzatzen da, guztiz beharrezkoa ikusten delako. Baina emakumezkoen eta gizonezkoen arteko berdintasunak lan handia behar du oraindik egunerokotasunean: lantokietan, etxeetan, eskoletan... Eskubideak lortzea errazagoa da, errealitatea aldatzea baino. Denok benetan barneratzen dugunean pertsona guztiok ditugula eskubide berdinak, esparru guztietan, eta gure bizitza kudeatzeko aukera berdinak izan behar ditugula, orduan emango da behin betiko pausoa.\nMartxoaren 8a, emakume langileen eguna. Horra esapide bat: “Sexuen artean berdintasuna lortzeko benetako borondatea dutenentzat, Martxoaren 8a urteko 365 egunak dira eta ez egun hori soilik”.\nHorrela da. Eguneroko bizimodua aldatu behar da edozein errealitate sozial eta politikoa aldatzeko. Zimendurik gabeko eraikinak ez du luze irauten eta genero berdintasunaren zimenduak egunerokotasunean jarri behar dira.\nGeneroko biolentzia deitua asko ugaritu da azken urteotan. Hartzen diren neurriak egokiak al dira? Bestalde, inoiz baino bortizkeri kasu gehiago dago edo hedabideetan agertzen direlako behiala baino ugariagoak direla iruditzen al zaigu? Hedabideek laguntzen al dute biolentzia mota horren tratamenduan?\nAsko ugaritu dira datuak, baina ez dute errealitatea islatzen. Datuak dira berriak: alde batetik orain gutxi arte daturik biltzen ez zelako (oraindik ere oso herrialde gutxitan jasotzen dira mundu osoan) eta bestetik gaur egun emakumezkook salatzen ditugulako horrelako erasoak. Hau ere botere publikoen eta gizartearen jarrera positiboaren ondorio bat da: eskubideak aitortu, eskubide horien urratzeak injustutzat hartu, biktimak babestu eta injustizia hori sozialki salatu. Horrek indarra ematen du erasoak salatzeko. Horregatik lehen aipatu dut duintasuna emakumezkoon iraultzaren lorpenen artean.\nEmakumea eta langilea (Emakume langile —izan— da antonomasiaz, baina ez da ordaindua izan, ulertzeko). Segurantza soziala eta lanaren balioaz kontzienteak al dira belaunaldi berriak? Ikasketa garaian den belaunaldia, alegia.\nEgia esan, denetik dago eta oso ikasle onak eta langileak aurkitzen dira orain ere. Ez daukate erraza. Egia esan, bizitza ez da erraza inorentzat, baina zailtasunak aldatzen dira. Beharbada, guk ez ditugu ulertzen beraiek dituzten zailtasun eta oztopoak.\nZer da lanaz eta ziurtasun sozialaz klasea ematean oinarrizkoa, krisi ekonomiko garai honetan?\nEz dakit onerako edo txarrerako den, baina krisia gutxitan aipatu dut aurten klaseetan. Lan eta Gizarte Segurantzaren Zuzenbidearen oinarriak ezagutu behar dira krisiari gehiegi begiratu gabe. Krisiaren ondorioz langileon hainbat eskubide —kolektiboak barne— murrizten ari dira —eta gehiago murriztuko—, nahiz eta lan mundua ez izan krisi honen sortzailea. Bestalde, krisiaren ondorioz klaseak ematea zailagoa egiten da ikasleen espektatibak ere aldatzen direlako.\nOrain 10 urte, oparotasun garaia bizi izan genuen bete-betean. Errazago al da gaur egun lanaren balorea eta beharra transmititzea? Edo alderantziz, orduan errazagoa ote zen?\nEz luke zailagoa izan behar, baldin eta sinesten badugu daukagun guztia lanari zor diogula. Horrela baloratzen da lana. Horrela ez bada, lanaren balioa transmititzen guztiz ezinezkoa da.\nNola eragingo du zure ustez, bizi dugun krisi ekonomikoak nerabe-gazteen artean?\nIraganean gertatu diren beste krisietan gazteek asko sufritu zuten —nire belaunaldia barne— eta belaunaldi batzuek oso zaila izan dute —belaunaldi “galdu” bat ere identifikatu zen—. Ez da fenomeno berria, baina esperientziak ez digu inolako “errezetarik” utzi. Botere publikoek zeregin handia dute eta gizarte osoak eskuzabala izan behar du inor baztertuta gera ez dadin.\nEta guraso izateko moduan edo gurasoaren jardueran berriz, eragina izango al du krisi honek?\nGizarte osoa ikasten ari da aberastasunik handiena lana dela eta oker hutsa dela “aberatsak” bezala bizitzea, era askoz ere xumeagoa bizi gaitezkeela denok. Gurasoek ere hori ikasi behar dugu eta horren arabera aritu. Horrela egiten badugu hori transmitituko dugu.\nIkasleen artean, diferentzia atzeman duzu neska eta mutikoen artean? Lanaren balorearekiko, diot.\nOrokorrean esan daiteke neskak beste joera bat azaltzen ari direla: lan gehiago egiten dute, hobeto antolatzen dute denbora eta betebeharrak, gauza asko eta ekimen askotan parte hartzeko gaitasun handiagoa dute. Eta hori ikusten dut ez bakarrik Unibertsitatean, baizik eta kalean, nire lagunen seme-alabekin ere bai.\nOrain arte gizartea gizonezkoen ikuspegiaren arabera antolatuta zegoen: gizonezkoek ikasten zuten gero lana egiteko etxetik kanpo —edo ikasi gabe lanera zuzenean— eta apenas ez zuten besterik egiten, ezta etxeko lanik ere. Emakumezkoek gai eta arazo askotaz arduratu behar izan dugu betidanik (etxeko martxak horrela eskatzen du: seme-alaba bakoitzak ditu bere arazoak, bere beharrak, eta normalean amak ziren horretaz arduratzen zirenak, eta dena egiten zuten arreta handiz).\nNire iritziz, mundua beste era batera antolatzen hasita dago eta gizonezkoak oraindik ez daude horretarako prest. Gaur egun gure ardurak eta gure arreta esparru askotan jarri nahi dugu: hau da emakumezkoen gaitasunik handienetariko bat. Hor dago aldea. Emakume eta epaile\nEuskadiko Justizia Auzitegi Nagusiko magistratua eta Demokraziarako Epaileak elkarteko kidea zara. Nola hartua da emakumea estamentu horietan?\nFuntzio publikoan, orokorrean, emakumea ondo hartu da eta emakumeok gogoz eta gustura hartu dugu esparru hau: sarrera objektiboa oposizioen bitartez, lan segurua, desberdintasunerako aukera gutxiago. Eta pixkanaka- pixkanaka gero eta maila altuagoak lortu ditugu, nahiz eta oraindik bidea luzea izan. Bestalde, azpimarratu behar da emakumezkoen joera hau funtzio publikoaren alde arazo baten ondorio bat dela baita ere: esparru pribatuan askoz ere aukera gutxiago dugula. Gizonezkoek —punta puntakoek, batez ere— zuzenean arlo pribatura jotzen dute lan baldintza ekonomikoak askoz ere altuagoak direlako.\n2010eko urriaren 10ean Euskadiko Justizia Auzitegi Nagusian gizarte arloko ardura hartu zenuen. Zer balantzerik egiten duzu?\nNire balantzea positiboa da, baina ez da nire meritua. Gure Gizarte edo Lan Arloko Sala egoera onean zegoen eta horrela jarraitzen du: ez dago inolako atzerapenik, erantzuna garaiz ematen da eta erantzun ona izatea saiatzen gara.\nGizarteak sinesten du justizian? Non hasten da justizia egiten? Zer eragina du pertsonaren izaerak (norberaren sentimenduek, norberaren arimarekiko harremanak, norberaren arrazoinamenduak) justizia egitean, sententzia emateko orduan?\nNik uste dut gizarteak sinesten duela justizian: justizian balore bezala eta justizia Administrazioan bezala. Ez dago beste erremediorik. Gainera, nahiz eta gizakiok akatsak ditugun eta normalean zintzoago jardun dezakegun, eta nahiz eta justizia administrazioa oraindik asko hobetu beharra dagoen, orokorrean, topikoak —egiazkoak direnak— alde batera utzita, iruditzen zait erantzuten diola gizartearen eta herritarron eskaerei.\nDemokraziarako Epaileak elkarteko kide gisara: zein da elkarte honen egoera?\nOposizioak gainditu bezain pronto Demokraziarako Epaileak elkartean sartu nintzen. Lan sozial eta politikoa egin ahal izateko ezinbestekoa jotzen dut lan eta ardura kolektiboa. Elkarte hau sortu zen orain 25 urte eta oraindik demokrazia eta giza eskubideak ez zeuden erabat aseguratuta Estatuan —oraindik ere bide luzea falta zaigu— eta justizia administrazioa eta botere judiziala mundu berezi eta nahiko “eskuindarra” zen.\nGarai batean, demokrazian justizia doitzeko elkartea bezala ikusi genuen. Bere existentziak zer adierazten du?\nElkarte honek baditu arazoak, noski, eta esparru politikoan kokatzeko zailtasunak, ezkerra osoari gertatzen zaion moduan. Gainera, elkartea Estatu mailakoa da eta ikuspegiak ere oso desberdinak. Halere, akordiorako espazio bat da hainbat gaitan, eta justizia munduan —epaileen mailan— dagoen ahots kritiko demokratiko eta ez elitista bakarra da halaber. Emakume eta pertsona publikoa\nTelebistan eta irratian diharduzu tarteka. Ikus-entzunezko hedabideak “errealitatea” eskaintzeko moduko bitartekoak al dira?\nErrealitatea ezin da transmititu: bizi egin behar da. Baina, edozein kasutan ere, hedabideak tresna onak izan daitezke errealitate hori islatzeko, baldin eta pluralak badira eta gizarte honen benetako arazoak azaltzen badituzte. Hedabideek erabili daitezke —erabiltzen dira— gizarte baten norabidea “zuzentzeko” eta hori oso arriskutsua da, noski. Beraz, nire iritziz, ahots guztiek eta gai guztiek iritsi behar dute hedabide guztietara. Horretarako ematen zaizkigun aukera guztiak aprobetxatu behar ditugu.\nETBko Pásalo saioan parte hartu zenuen iaz arte. Zer eskaini zuen saioak? Ez al dira gaiak, zenbaitetan, “fribolitate edo arinkeri” puntu batez lantzen tertulietan, formatoa dela eta?\nNi ez naiz hedabideetan aditua. Baina badakit gaiak aztertzerakoan formato desberdinak daudela, tertulia edo eztabaida formato barruan: tertulia “serioak” herritar “serioentzat” eta bestelakoak, Pásalo formatokoak. Tertulia seriorik ez dut nik ezagutzen ETBn ordutegi arruntean eta ez zait taxuzkoa iruditzen horrelako gaiak lantzea bakarrik gauerdi aldera, ordutegi horretan herritar asko kanpoan gelditzen delako. Horregatik, Pásalok betetzen zuen funtzio soziala garbi zegoen: ordutegi zaila zen horrelako saio bat egiteko, baina jendeak ondo erantzun zuen, hainbat gairekiko jakinmina soziala badagoelako eta gaiak aztertu eta aurkezterakoan zer jenderi zuzentzen ari gatzaizkion oso garrantzitsua da.\nZure C. V. an ez dut irakurri feminista zarela. Nik ere ez dizut galdetu ere zuzen eta propio. Zure jarduerak ikusita, pentsa genezake baietz, hala zarela. Bai ote? Nola ikusten duzu feminismoa? Sustatu beharreko mugimendua al da?\nLehen azaldu dut nola ulertzen dudan iraultza hau, baina egia da ez naizela inoiz feminista bezala azaltzen. Emakumea naiz, langilea naiz eta badakit mugimendu feministarik gabe ez ginela izango gauden unean: emakume feministen lana —eta gizonezko batzuena ere bai— denok eskertu behar dugu, bai emakumeok eta baita gizonek ere. Neure burua ezkertiartzat jotzen dut eta horretan laburtzen dira nire ideiak (berdintasuna, askatasuna, duintasuna, justizia), feminismoa barne.\n“Gizonezkoek aldatu behar izan dute euren jarrera eta, baita euren posizioa munduan ere”.\n“Gizarte osoa ikasten ari da aberastasunik handiena lana dela eta oker hutsa dela ‘aberatsak’ bezala bizitzea, era askoz ere xumeagoa bizi gaitezkeela denok”.\n“Funtzio publikoan, orokorrean, emakumea ondo hartu da eta emakumeok gogoz eta gustura hartu dugu esparru hau: sarrera objektiboa oposizioen bitartez, lan segurua, desberdintasunerako aukera gutxiago. Eta pixkanaka-pixkanaka gero eta maila altuagoak lortu ditugu, nahiz eta oraindik bidea luzea izan”.\n“Orokorrean esan daiteke neskak beste joera bat azaltzen ari direla: lan gehiago egiten dute, hobeto antolatzen dute denbora eta betebeharrak, gauza asko eta ekimen askotan parte hartzeko gaitasun handiagoa dute”.\n“Neure burua ezkertiartzat jotzen dut eta horretan laburtzen dira nire ideiak (berdintasuna, askatasuna, duintasuna, justizia), feminismoa barne”. Garbiñe Biurrun Manzisidor (Tolosa, 1960) Garbiñe Biurrun Manzisidor Tolosan jaio zen 1960an. EHUn lizentziatu zen zuzenbidean, Donostiako fakultatean. EHUko irakaslea da. Segurantza soziala eta lanaren zuzenbidea erakusten du euskaraz. Ikerketa juridikoa jasotzen zuten hainbat lanen egilea da. Tolosako epailea izan zen 1987-1989 artean. Gero Gizarte Arloko Donostiako 3. Epaitegian egon zen (1990-1998). Euskal Herriko Auzitegi Nagusiko Gizarte Arloko Salako Presidentea da 2009ko irailaz geroztik.Euskadiko Ezkerra-ko (EE) kidea izan zen. Gaur egun, Demokraziarako Epaileak, Gesto por la Paz eta Lokarri, Eusko Ikaskuntza... elkarte hauetako kidea da. Euskal hedabideetan aritzen da analista politiko bezala. Ezkonduta dago eta bi semeen ama da.


Donostiako II. Bertsolari Eguna | Aiete – Lantxabe – Katxola – Ayete\nBihar arratsaldean Donostiako II. Bertsolari Eguna ospatuko dugu Easo plaza inguruko tabernatan eta Donosti Berri elkartean. Bai, bigarrena, gehienok jakingo ez duzuen arren pandemia baino hilabete batzuk lehenago, lehenengoa ospatu baikenuen, Donostiako auzo ezberdinetan. Alde zaharrean egin genuen ospakizunik handiena; tabernaz taberna bertsotan aritu ondoren, afalosteko giro bikaina izan genuen. Elkartzeko eta elkar ezagutzeko aitzakia ederra izan zen.\nKontua da, hori, bihar hamasei bertsolari donostiar eta donostiartu elkartuko garela, bertsotan aritzeko aitzakian, arratsaldea gozatu eta, ustez, goza araztera.\nHamasei. Nik ez dakit asko ala gutxi diren baina entzun nahi duenari kontatuko diot duela 23 urte, Gipuzkoako Herriarteko Txapelketa antolatu zenean, ezin izan genuela talderik osatu. Bai, izango ziren gehiago, baina bi bertsolari baino ez ginen elkartu orduan, eta azkenean, batek Hernanirekin eta besteak Oreretarekin kantatu genuen.\nEta nola aldatzen diren gauzak, bertsozale! Azkeneko herriartekoan bi talde atera genituen, Gipuzkoako txapelketan dozena bat bertsolari izan ginen donostiarrak eta, duela urte gutxi batzuk, Gipuzkoako txapelduna eta eskolartekoa donostiarrak ziren, bi Beñat.\nBa, hori, nik ez dakit hamasei asko ala gutxi diren, baina, uste dut, iritsi dela ordua donostiarrok geure buruari ezartzen dizkiogun konplejoak gainditu eta geurea aldarrikatzeko. Nik ere nahi nuke hiri euskaldunago, bertsozaleago eta euskalzaleago bat, besteak beste; baina guk geuk ez badugu sinisten zerbait bagarela, ezingo dugu inoiz nahi genukeen horretara iritsi.\nEsta entrada fue publicada en Sin categoría el 20 mayo 2022 por Lantxabe.\n← domingo 22, a las doce, en Katxola EASO TXIKI & CUM JUBILO. Xalbadorren heriotzean (X. Lete); Lau teilatu (Itoiz) →


Albisteak - Beira-zuntzezko 3D ehuna\nBeira-zuntzezko txikitutako harizko mat emultsio lokailua\n3-D distantzia ehunaren eraikuntza berriki garatutako kontzeptua da. Ehunaren gainazalak larruazalekin nahastuta dauden pila bertikaleko zuntzen bidez elkarri lotuta daude. Hori dela eta, 3-D tarte-ehunak larruazalaren muinaren erresistentzia ona, iraunkortasun bikaina eta osotasun bikaina eman ditzake. Gainera, eraikuntzaren espazio interstiziala aparez bete daiteke pilaketa bertikalekin laguntza sinergikoa emateko.\n3D dimentsioko ehuna bi noranzko ehundutako bi gainazalek osatzen dute, mekanikoki ehundutako pila bertikalekin lotuta. Eta S formako bi pila konbinatzen dira zutabe bat osatzeko, 8 itxurako okerraren norabidean eta 1 itxurakoak trama norabidean.\n3-D distantzia ehuna beira zuntzez, karbono zuntzez edo basalto zuntzez egin daiteke. Ehun hibridoak ere sor daitezke.\nZutabearen altueraren tartea: 3-50 mm, zabaleraren tartea: ≤3000 mm.\nEgitura parametroen diseinuak areako dentsitatea, altuera eta zutabeen banaketa dentsitatea barne malguak dira.\n3-D distantzia ehuneko konposatuek larruazaleko nukleoaren erresistentzia eta kolpearen erresistentzia eta inpaktuaren erresistentzia handia izan dezakete, pisu arina. zurruntasun handia, isolamendu termiko bikaina, moteltze akustikoa eta abar.


LEHEN HEZKUNTZA 3.B. ETXEAN – C. P. Buztintxuri\nYou are here: Home1 / Berriak2 / LEHEN HEZKUNTZA 3.B. ETXEAN\nLEHEN HEZKUNTZA 3.B. ETXEAN\nGaur 3. Etxeko astea hastera goaz, baina, etxean bagaude ere ez pentsa lanik egiten ez dugunik!\nAstean zehar ikasgai bakoitzeko lana egiten ari gara driven bitartez eta asko gustatzen ari zaizkigu “proiektutxoak” egitea. Bertan, hainbat jarduera xelebre egin ditugu, horien artean, poltsa hautsitik erortzen ez den ura, flotatzen duten arrautzena edo aztikeriazko mezu ikusezina. Harry Potterreko kuxkuxean ibiltzeko mapa bezalakoa!\nProiektu horiek egin ondoren, gure burua bideoz grabatu dugu egindakoa azalduz. Nahiz eta kamera aurrean nahiko urduri jarri garen primeran azaldu ditugu egin beharreko pausoak, beharrezkoa dugun materiala eta emaitza.\nBeste alde batetik, driven, “opari politak” izeneko karpeta sortu dugu. Bertan, gure artean bideoak, argazkiak, ipuinak… trukatzen ditugu eta gelan hainbat artista ditugula ikusi izan dugu.\nEspero dugu eskolako ikasleak primeran egotea eta lehen bait lehen patioan elkar ikustea!\nThis is our third week at home, which does not mean we do not work!!!\nWe work on different school subjects through drive during week days and we enjoy a lot “little projects”. Among them, we have done some witty ones such as not falling water in a broken bag, floating eggs or invisible magical message, same as Harry Potter’s snooper’s map!\nAfter doing those projects, we recorded ourselves explaining what we had done. Although we got very nervous in front of a camera, we explained really well the materials that are necessary, steps to follow and results.\nApart from that, we created a folder named “Opari politak” (lovely presents), to share videos, photos, stories… and we realised there are several artists in our class.\nWe wish and hope all students from school are doing well and we will all be able to play in the playground very soon.\nhttps://cpbuztintxuri.educacion.navarra.es/wp-content/uploads/2020/04/Captura-de-pantalla-2020-04-01-a-las-10.42.39.png 757 583 administracion http://cpbuztintxuri.educacion.navarra.es/wp-content/uploads/2015/04/logo-buztintxuri.png administracion2020-04-02 10:13:532020-04-02 10:13:56LEHEN HEZKUNTZA 3.B. ETXEAN\nKOLORE PRIMARIOAK FRUITU ZUHAITZAK LANDATZEN


COVID‑19aren eragina Bizkaian, genero‑ikuspegitik\nEzagutu Bizkaiko ICLIren inguruko boluntarioei, elkartekideei, ikasleei eta etorkinei zuzendutako inkesten bidez prestatutako TXOSTENA Inkesta horietan, ikuspegi hirukoitzetik ‑ hau da osasunarena, gizartearena eta ekonomiarena ‑ aztertu dugu pandemiaren eragina generoen arabera.\nTxosten hori, “Mujeres campesinas empoderadas de los valles cruceños” izeneko proiektuaren osagarria da eta Bizkaiko Foru Aldundiari aurkeztu zaio.\nEz ezazu gal!!


TicketBAI sistemara egokitzeko, laguntza eta banakako aholkularitza emango ditu Udal Elkarteak - Artzape\nTicketBAI sistemara egokitzeko, laguntza eta banakako aholkularitza emango ditu Udal Elkarteak\nUrr 14, 2021\nIruzur fiskalak saihesteko, Eusko Jaurlaritzaren eta EAEko hiru foru aldundien artean partekatutako proiektua da TicketBAI (TBAI). Hala, datorren urtarrilaren 1etik aurrera, Gipuzkoako Foru Ogasunak TBAI sistema ezarriko du; eta 2022 urtean zehar, pixkanaka, sektore ekonomikoen arabera hedatuko da derrigortasuna.\nTBAI sistema indarrean sartzen denean, jarduera ekonomikoren bat egiten duen edozein pertsona fisikok nahiz juridikok TBAIren baldintzak betetzen dituen fakturazio-sistemaren bat erabili beharko du. Ekimenak zenbait betebehar legal eta tekniko ditu eta negozioek beren ekipamendu informatikoak egokitu beharko dituzte.\nEgokitze prozesu horretan, Udal Elkarteak laguntza eskainiko die eskualdeko merkataritza eta zerbitzu enpresei. Gipuzkoako Merkataritza Federazioarekin lankidetzan, programa bat osatu du eta negozio bakoitzaren egoeratik eta beharretatik abiatuta, banakako aholkularitza eskainiko die.\nAzaroaren 30era arte egongo da zabalik izen-ematea. Plaza kopurua mugatua da eta aholkularitza izen-emate hurrenkeraren arabera eskainiko da. Izena emateko edota informazio gehiago jasotzeko, 943 890 808 telefono zenbakira deitu edo enpresa@urolakosta.eus posta elektronikora email bat idatzi beharko da.


Bertan 3 - Arantzazu tradizioa eta abangoardia. Kapituloa 3: Erromesak eta ibiltariak\nBertan > Arantzazu tradizioa eta abangoardia > Erromesak eta ibiltariak\nErromesak eta ibiltariak\nArantzazura, makina bat erromes eta ibiltari joaten hasten da, ia hastapenetatik bertatik, otoitz eginez barneko bakearen bila, beren kontzientziak aitorpenaren eta jaunartzearen bidez garbitzera edota egindako botu eta agintzarien berri zehatza ematera.\nArantzazu 1890 aldera. © Arantzazu Artxibategia.\nIñigo Loiolakoa izango da hauetako bat. Gaua esnai emango du bertako elizan eta Jainkoagandik bere arimarentzako probetxurik jasoko du, Francisco de Borjak 1554ko abuztuaren 20an bere eskutitzean adierazi bezalaxe.\nEsteban de Garibay, arrasatear historiagileak ere bisita egingo dio Arantzazuko Amari, 1571 ko urtean Amberesen bere "Compendio Historial" Ian eskerga 40 liburu aletan argitara eman ondoren, hauetariko batean leku sakratu honen berri eman zuelarik.\nP.Uranga (1918). Fernambucon Antonio de Okendok eman zuen bataila (1631). © Antton Elizegi\nArantzazuri buruzko libur zaharrenetako baten erreproduzioa, Mejikon 1686an argitaratua. © Antton Elizegi\nAurreko elizaren erretaula. © Antton Elizegi\nBaina Pirinioen isurialde bietako Euskal Herriko jende apala izango da, nagusiki, otoitz egitera agertuko dena, edo zenbait arrazoi dela medio, hauen artean itsaso sakon eta ekaiztiekin zerikusia zutenak aipagarri, ezer eskatzera edo esker ona azaltzera. Senide kutunak lehorrera onez itzul daitezen eskatzera edo, berau lortu izanagatik "Itsasoko izarrari" eskerrak ematera etorri ohi dira. Harrigarria da, zentzu honetan, Arantzatzuko Andre Mariari, nahiz eta kostaldetik horren urrun egon, zernolako gurtza dion itsasbazterreko jendeak, Komentuko bertako artxibategi eta hormetan gordetako idatziek eta dokumentu ikonografikoek frogatzen duten legez. Sekulako limosna, eskaintzari eta legatuak utzi zizkioten Santutegi honi itsasgizonek, Antonio de Oquendo, Juan Sebastián Elcano eta Miguel López de Legazpik kasu.\nUrte osoan zehar, neguko hilabeteetan ezik, milaka erromes abiatzen da Santutegi honetara, bereziki Araba, Bizkaia, Gipuzkoa Nafarroa eta Iparraldeko erromesalditan. Gotzai, apaiz nahiz fededun herriak leku sakratu honetara jotzen dute otoitz egitera.\nBaina, mundu osoko bazterretan zehar ibiliko diren ibiltari ospetsuak ere abiatuko dira Arantzazutik. Hemendik irtengo zen Mexiko alderantz Juan de Zumarraga, hango lehen gotzaia, hemen prestatuko ziren eta hemendik abiatuko ziren, halaber, Gipuzkoako komentu gehienak beteko zituzten frantziskotar gazteak, Tuy-ko Gotzaigoa betetzera irtengo zen Francisco de Tolosa anaia, Salvador de Almia anaia Palestinara, Luzuriaga anaia Mexikora, Juan de Durana Perura, José de Lerchundi Marokkora, eta beste hainbat eta hainbat, mundu osoko ezin konta ahala pertsonari argia ematera.\nLehena 1553ko abenduaren 26an gertatu zen nahigabeko arrazoiek eraginda. Komentu osoa errauts bihurtu zuen, eliza ezik. Oñatin etxea zuten josulagunek gordetako dokumentazio garrantzitsuari esker dakigu. Eskuzabaltasuna, laguntzak eta herriaren gogo beroak berehala altxatu zuten lehengoa baino eraikin handiagoa eta hobea, Aita Gamarraren esanetan. 1618 inguruan eraikita zegoen tenplu berriaren kapera, trokarte gaineko zimentarri sakonek eutsitako gurutzaduraz. 1621eko irailaren 8an festa eta ospe handitan inauguratu zen eta Gaztela Zaharretik ere etorri zen jendea.\nOraindik urtea ere bete ez zenean, beste sute bat izan zen 1622ko uztailaren 14ean, lehena bezain suntsitzailea, ordu gutxitan guztia errauts bihurtu zuelarik. Eliza berriaren zenbait zati, gela batzuk eta liburutegiko liburu batzuk besterik ez ziren libratu ahal izan, eta irudi sakratua, Gurutz -tokiko baselizan bella egin ziotelarik. Berriro ere, fededun herria samaldaka heldu da idi-uztarri, zur eta era guztietako materialekin, eta denbora laburrean berreraiki du planta gainezarria duen tenplu berria, Gregorio Hernández gaztelar eskultorearen aldare, harlandu eta irudiak dituena.\nBaina, suterik larriena 1834ko abuztuaren 18an karlisten eta liberalen arteko liskar bizian nahita eragindakoa izango da. Rodil Generalaren aginduz, Iñurrigarro komandantearen zuzendaritzapean "Gipuzkoako bolondresak" deituriko batailoi liberal batek komentuari su eman eta errauts bihurtu zuen goizeko 4etan, matxinatu karlisten aterpe eta babesleku zelakoan. Erlijiosoek irudia Oñatira jaitsi zuten eta eurak handik Gasteizera eta Espainiako hegoaldera abiatu ziren. Sutetik, lehen eliza eta kanpandorrea atera ziren onik. Mendizabalen desamortizazioak erlijiosoak esklaustratu eta ondasunak bahituko ditu, Arantzazuk garai ilun eta latza ezagutuko duelarik.\nFr. Joxe Mari, fraile hain gozo eta ezaguna. © Antton Elizegi\nArantzazuko autoplaza orain 30 bat urte. © Antton Elizegi


Lesbianismoa armairutik ateratzen lagundu duen zinegilea – Euskal Herriko Gay-Les Askapen Mugimendua\nYou are here: Home1 / MASS-MEDIA @eu2 / ARGIA3 / Lesbianismoa armairutik ateratzen lagundu duen zinegilea\nLesbianismoa armairutik ateratzen lagundu duen zinegilea\n29 February, 2016 /in ARGIA, Askatasun sexuala, Berria, Euskal Herria, Feminismoa, Homosexualitatea, Kultura, Lesbianismoa /by Editorea\nRose Troche zine zuzendari estatubatuarra omendu du aurten Zinegoak jaialdiak. “Lesbianak ikusle oso zailak dira. Haiei buruzko hain iruditeri murritza dugu, bakarrari heltzeko joera daukagula”, esan izan du Trochek. Berak, lesbianismoari zineman ematen zitzaion kutsu dramatikoa gainetik kendu eta Go fish(1994) egin zuen, kultuzko film bihurtua.\nThe L World Kaliforniako lagun lesbiana batzuen bizitzari buruzko telesail arrakastatsua ere berak sortua da. Emakume lesbiana edozein emakumek izan ditzakeen eguneroko arazo eta istorioetan irudikatuz haize freskoa ekarri du Trochek ikus-entzunezkoan.\n“Identifikatuta senti daitezkeen erreferenteak eman dizkie lesbiana askori”, adierazi du Pau Guillén Zinegoak Bilboko Gaylesbotrans 13. Nazioarteko Zinema eta Arte Eszenikoen Jaialdiko zuzendariak.\nTrochek berak Bilbora egindako bisitan azaldu duenez, Go fish filma lagungarria izan zen emakume ugarik euren sexu-joera publiko egiteko. “Neska batek kontatu zidan ama pelikula ikustera eraman zuela, eta ateratzerakoan, lesbiana zela aitortu ziola”.\n“Garrantzitsua da konbentzioetatik ihes egiten duten istorioei balioa ematea”\nPelikulez gain, erakusketak eta eztabaidak ere antolatu ditu aurtengo edizioak, gizartera irekitzeko eta ahalik eta jende gehienarengana iristeko asmoz.\n“Gaur egun familia tradizionalarekiko ezberdinak diren bestelako familiak elkar bizi direla erakustea eta gure gizartea sentsibilizatzea” da helburua, Guillénen arabera. “Garrantzitsua da aniztasunaz mintzo diren eta arau eta konbentzioetatik ihes egiten duten istorioei balioa ematea, zinema hau kariñoz tratatzea eta ezagutzera ematea. Batzuk eta besteak ez garela hain ezberdinak erakutsi nahi du Zinegoak jaialdiak. Azken finean, arrotza zaiguna ezagutzea da hari beldurra galtzeko lehenengo urratsa”.\nTe prometo anarquía garaile\nTe prometo anarquía mexikar-alemaniarrak irabazi du fikziozko film luzerik onenaren saria. Pelikularen zuzendariak berriz, Julio Hernández Cordón-ek, zuzendari onenaren saria lortu du.\nIstorio “lotsagabea eta ausarta” dela nabarmendu dute epaimahaikideek: Miguel eta Johnny lagunak eta maitaleak dira txikitatik, eta dirua irabazteko odola klandestinoki saltzea erabakiko dute.\nIrrawady Mon Amour dokumental italiarra eta Tuva Jagell suediarraren eta Claudia Cantero txiletarraren antzezpenak ere saritu ditu jaialdiak, besteak beste. Guztira, 500 bat pelikula aurkeztu dira aurtengo edizioan.\nhttps://ehgam.eus/wp-content/uploads/2020/05/logo-275.png 0 0 Editorea https://ehgam.eus/wp-content/uploads/2020/05/logo-275.png Editorea2016-02-29 09:54:592016-03-01 09:57:21Lesbianismoa armairutik ateratzen lagundu duen zinegilea


Euskarazko bikoizketa desagertzen utzi behar dute Gobernuak eta ETBk ? - Osoigo.com\n714 pertsonak babestu dute\nPregunta deBIEUSE - Bikoiztaile Euskaldunen Elkartea\nDeRebeka Ubera Aranzeta\nABIEUSE - Bikoiztaile Euskaldunen Elkartea\n2019 Ira. 12 714 babes\nDeIñigo Iturrate Ibarra\n2019 Ira. 19 714 babes\nKalitatezko komunikabide publikoak nahi ditugu\n2019 Abe. 11 714 babes


Goierriko euskararen bilakaera XX. mendearen erditik gaur arte\nGRAL Larraitz Goikoetxea Urdangarin (530.5Kb)\n[EUS] Goierri oso gune euskalduntzat eta euskararen arnasgunetzat hartu izan da betidanik. Uste hau ez da guztiz okerra 50. hamarkada baino lehenagoko Goierriri buruz ari bagara, baina urte haietatik gaur arte bertan izandako hainbat eragilek nabarmen aldarazi dute bertako egoera. Hasieran, immigrazioek eta diktaduraren eskutik hizkuntza gutxituentzako babesik ezak, asko erdaldundu zuten eskualdea. Honen aurrean, 60ko hamarkadan euskaldunek izandako erreakzioak, ordea, Goierriko euskarari bizirik jarraitzeko aukera eskaini zion eta gaur arte etengabekoa izan da bertan euskaraz ikasi dutenen kopurua. Dena den, ezagutzaren gorakadak ez du erabilera berarekin ekarri eta, badirudi, Goierriko euskarak nahiz euskaldunek aurreko egoera hark utzitako aztarnak ezabatu ezinik jarraitzen dutela oraindik.\n[ES] Históricamente, el Goierri ha sido una de las zonas con mayor número de vascoparlantes. Sin embargo, a partir de los años 50, la inmigración laboral y la prohibición de las lenguas minoritarias durante la dictadura, provocaron un cambio notable de esta situación. No obstante, en los 60, los goierritarras reaccionaron para darle una nueva oportunidad a su lengua, creando un movimiento de defensa del euskera que ha provocado un aumento ininterrumpido de conocedores de la lengua. A pesar de ello, dicho aumento no ha ido a la par con el de su uso. Posiblemente, porque los goierritarras y su euskera siguen siendo herederos de su pasado.\n[ENG] Summary Goierri has always been considered as a very strong basque-speaking area, becoming extremely important for the language. However, because of some factors that appeared from the 50th decade, this situation has been dramatically changed. Initially, Spanish migration and the lack of interest and protection for small languages caused the Hispanicisation of Goierri. Nevertheless, its inhabitants react in the 60th decade and gave to the region´s language the opportunity to keep alive. Since then, lots of people have studied or are studying Basque, but actually people from Goierri don’t use the language as much as it was used before the 50th decade.


Bestelako Xedapenak. Otras Disposiciones 2010/4960 (1/7) EHAA eko urriak 27, asteazkena N.º 207 ZK. BOPV - miércoles 27 de octubre de PDF Descargar libre\nBestelako Xedapenak. Otras Disposiciones 2010/4960 (1/7) EHAA eko urriak 27, asteazkena N.º 207 ZK. BOPV - miércoles 27 de octubre de 2010\nDownload "Bestelako Xedapenak. Otras Disposiciones 2010/4960 (1/7) EHAA - 2010eko urriak 27, asteazkena N.º 207 ZK. BOPV - miércoles 27 de octubre de 2010"\nPedro Aguirre Venegas\n1 Bestelako Xedapenak Otras Disposiciones DEUSTUKO UNIBERTSITATEA 4960 EBAZPENA, 2010eko uztailaren 30ekoa, Deustuko Eliz Uni ber tsi ta tearen Enpresen Administrazio eta Zuzendaritzako Graduaren ikasketa- plana argitaratzen duena. Behin Uni ber tsi ta te Kontseiluak ikasketa- plana egiaztatuta, Kalitatea Ebaluatzeko eta Egiaztatzeko Agentzia Nazionalaren aldeko txostena jaso ondoren, eta 2009ko irailaren 4ko Ministro Kontseiluaren erabakiz tituluaren ofizialtasuna aitortuta (Uni bertsi ta teko Estatu idazkariaren 2009ko irailaren 22ko Ebazpenaren bidez argitaratua, 2009ko urriaren 9ko BOEn), Errektoretza honek Enpresen Administrazio eta Zuzendaritzako Gradudun titulu ofiziala lortzera bideratutako ikasketa- plana argitaratzea ebatzi du. Ebazpen honen gai den ikasketa- plana eranskinean ageri den bezala egituratuko da. Bilbao, 2010eko uztailaren 30a. Errektorea, JAIME ORAÁ ORAÁ. UNIVERSIDAD DE DEUSTO 4960 RESOLUCIÓN de 30 de julio de 2010, de la Universidad de la Iglesia de Deusto, por la que se publica el plan de estudios de Graduado o Graduada en Administración y Dirección de Empresas. Obtenida la verificación del plan de estudios por el Consejo de Universidades, previo informe positivo de la Agencia Nacional de Evaluación de la Calidad y Acreditación, y declarado el carácter oficial del título por Acuerdo del Consejo de Ministros de 4 de septiembre de 2009 (publicado por Resolución del Secretario de Estado de Universidades de 22 de septiembre de 2009, en el BOE de 9 de octubre de 2009), este Rectorado ha resuelto publicar el plan de estudios conducente a la obtención del título oficial de Graduado o Graduada en Administración y Dirección de Empresas. El plan de estudios a que se refiere la presente Resolución quedará estructurado conforme figura en el anexo de la misma. Bilbao, a 30 de julio de El Rector, JAIME ORAÁ ORAÁ. 2010/4960 (1/7)\n2 ERANSKINA Uni ber tsi ta tea Deustuko Eliz Uni ber tsi ta tea Honako titulu hau lortzera bideratutako ikasketa- plana: Jakintza adarra: Enpresen Administrazio eta Zuzendaritzako Graduduna Gizarte eta Lege Zientziak 1393/2007 Errege De kre tua, I. eranskina, 5.1 paragrafoa. Irakaskuntzen egitura Ikasketa- planaren banaketa orokorra kreditutan, gai kontuan hartuta. Gai kredituak Oinarrizko prestakuntza 60 Nahitaezkoak 114 Hautazkoak 54 Kanpoko praktikak 6 Gradu amaierako lana 6 Guztira 240 Enpresen Administrazio eta Zuzendaritzako graduaren ikasketa- planaren egitura. eskainitako Moduluaren izena Modulu egin Gaiaren izena Gai Gaian egin Gaiaren banaketa 1. Zuzendaritza estrategikoa eta Informazio sistemak MX 36 6 OP 30 NAH 2. Finantzak, kontabilitatea eta tresna informatikoak MX 48 6 OP 42 NAH 3. Marketina eta salmentak MX 18 6OP 12 NAH 4. Giza baliabideak NAH NAH 5. Ekonomia OP OP 6. Estatistika eta metodo kuantitatiboak MX OP 6 NAH 7. Zuzenbidea OP OP 24 A) Balioei buruzko giza prestakuntza NAH 12 A.1) Pertsonaren balioei eta aukerei buruzko prestakuntza NAH 6 6 NAH (18)* A.2) Etikako prestakuntza NAH 6 6 NAH 12 B) Praktika eta gradu amaierako proiektua MX 12 B.1) Lanbideko praktika KP 6 6 KP B.2) Gradu amaierako proiektua GAP 6 6 GAP 2010/4960 (2/7)\n3 eskainitako Moduluaren izena Modulu 168 C) Sakontzea NAH 54 egin Gaiaren izena Gai Gaian egin Gaiaren banaketa C.1) Atzerriko egonaldia HAU HAU C.2) Sakontzea I HAU HAU C.3) Finantzetan eta kontabilitatean sakontzea C.4) Marketinean sakontzea C.5) Zuzendaritza estrategikoan sakontzea C.6) Nazioarteko kudeaketan sakontzea C.7) Zuzendaritzako aholkularitzan sakontzea C.8) Sakontzea II *Parentesi artean Uni ber tsi ta teak eskaintzen dituen kredituak ageri dira; horietatik ikasleak 6 egin behar ditu nahitaez. Enpresen Administrazio eta Zuzendaritzako graduaren ikasketa- planaren egitura gaika eta mailaka. Maila Gaiak Mota 1.a Zuzendaritza estrategikoa eta Informazio sistemak OP 6 Ekonomia OP 6 Estatistika eta metodo kuantitatiboak OP 6 Estatistika eta metodo kuantitatiboak OP 6 Ekonomia OP 6 Finantzak, kontabilitatea eta tresna informatikoak OP 6 Zuzenbidea OP 6 Maila Gaiak Mota 2.a Marketina eta salmentak OP 6 Ekonomia OP 6 Zuzenbidea OP 6 Balioei buruzko giza prestakuntza NAH 6 Finantzak, kontabilitatea eta tresna informatikoak Zuzendaritza estrategikoa eta Informazio sistemak NAH 6 Marketina eta salmentak NAH 6 Estatistika eta metodo kuantitatiboak NAH /4960 (3/7)\n4 Maila Gaiak Mota 3.a Marketina eta salmentak NAH 6 Giza baliabideak NAH 6 Etikako prestakuntza NAH 6 Zuzendaritza estrategikoa eta Informazio sistemak Finantzak, kontabilitatea eta tresna informatikoak NAH 6 Giza baliabideak NAH 6 Gradu amaierako lana GAL 6 Maila Gaiak Mota 4.a Praktikak enpresetan KP /4960 (4/7)\n5 ANEXO Universidad Universidad de la Iglesia de Deusto Plan de estudios conducente al título de: Rama de conocimiento: Graduado o Graduada en Administración y Dirección de Empresas Ciencias Sociales y Jurídicas RD 1393/2007, anexo I, apartado 5.1. Estructura de las enseñanzas Distribución general del plan de estudios en créditos, por tipo de materia. Tipo de Créditos Formación básica 60 Obligatorias 114 Optativas 54 Prácticas externas 6 Trabajo fin de grado 6 Total 240 Estructura del Plan de estudios Grado en Administración y Dirección de Empresas. ofertados Denominación Tipo a cursar Denominación Tipo a cursar Distribución 1. Dirección Estratégica y Sistemas de Información MX 36 6 FB 30 OB 2. Finanzas, Contabilidad y Herramientas Informáticas MX 48 6 FB 42 OB 3. Marketing y Ventas MX 18 6 FB 12 OB 4. Recursos Humanos OB OB 5. Economía FB FB 6. Estadística y Métodos cuantitativos MX FB 6 OB 7. Derecho FB FB 24 A) Formación Humana de Valores OB 12 A.1) Formación en valores y opciones de la persona OB 6 6 OB (18)* A.2) Formación Etica OB 6 6 OB 12 B.) Práctica y Proyecto Fin de Grado MX 12 B.1) Práctica Profesional PE 6 6 PE B.2) Trabajo Fin de Grado TGB 6 6 TGB 2010/4960 (5/7)\n6 ofertados Denominación Tipo a cursar Denominación Tipo a cursar Distribución C.1) Estancia Internacional OP OP C.2) Profundización I OP OP C.3) Profundización en «Finanzas y Contabilidad» 168 C) Profundización OB 54 C.4) Profundización en «Marketing» C.5) Profundización en «Dirección Estratégica» Op OP C.6) Profundización en«gestión Internacional» C.7) Profundización en «Consultoría y Dirección» C.8) Profundización II *Entre paréntesis se indican los créditos ofertados por la Universidad, de los cuales, el estudiante habrá de cursar obligatoriamente 6. Estructura temporal por materias del Plan de estudios Grado en Administración y Dirección de Empresas. Curso s Tipo 1.º Dirección Estratégica y Sistemas de Información FB 6 Economía FB 6 Estadística y Métodos cuantitativos FB 6 Estadística y Métodos cuantitativos FB 6 Economía FB 6 Finanzas, Contabilidad y Herramientas Informáticas FB 6 Derecho FB 6 Curso s Tipo 2.º Marketing y Ventas FB 6 Economía FB 6 Derecho FB 6 Formación Humana en Valores OB 6 Finanzas, Contabilidad y Herramientas Informáticas Dirección Estratégica y Sistemas de Información OB 6 Marketing y Ventas OB 6 Estadística y Métodos cuantitativos OB /4960 (6/7)\n7 Curso s Tipo 3.º Marketing y Ventas OB 6 Recursos Humanos OB 6 Formación ética OB 6 Dirección Estratégica y Sistemas de Información Finanzas,Contabilidad y Herramientas Informáticas OB 6 Recursos Humanos OB 6 Trabajo Fin de Grado TFG 6 Curso s Tipo 4.º Práctica de Empresa PE /4960 (7/7)\n( ko Ataleko Batzarrean onartua - Aprobado por Junta de Sección el )\n(2018-07-13ko Ataleko Batzarrean onartua - Aprobado por Junta de Sección el 13-07-2018) 1. KURTSOA / 1º CURSO / Introducción a la Contabilidad Itsaso Barrainkua Kontabilitateari sarrera Economía de la\nFECHAS DE CONVOCATORIA 21/05/ /06/2018 DEIALDEAREN DATA 21/05/ /06/ /05/2018\n21/05/2018 1º ADE/EAZ-E/ E-MK/MK Economía de la Empresa: Organización y Dirección / Enpresaren Ekonomia: Antolaketa eta Zuzendaritza, (-1.2), (-1.3), (0.1), (0.10), (0.2), (0.3), (0.4), (0.5), (0.6), (0.7),\nKARRERA AMAIERAKO APARTEKO AZTERKETA 2017/2018 IKASTURTEA EXÁMENES EXTRAORDINARIOS FIN DE CARRERA CURSO 2017/2018 GRADUAK / GRADOS\nKARRERA AMAIERAKO APARTEKO AZTERKETA 2017/2018 IKASTURTEA EXÁMENES EXTRAORDINARIOS FIN DE CARRERA CURSO 2017/2018 GRADUAK / GRADOS 2º CURSO /2. KURTSOA ENPRESEN ADMINISTRAZIO ETA ZUZENDARITZA (EAZ) ADMINISTRACIÓN\nArte Plastikoak eta Ikuste Kultura Haur Hezkuntzan II Artes Plásticas y Cultura Visual en Educación Infantil II\nLEHEN HEZKUNTZAKO GRADUA LEHEN HEZKUNTZAKO GRADUA duen ikasleak hurrengo ikasgaiak egin beharko ditu HAUR HEZKUNTZAKO GRADUA lortzeko: GRADO EN EDUCACIÓN PRIMARIA El alumnado con GRADO EN EDUCACIÓN PRIMARIA


AURORA. ROBINSON, KIM STANLEY. 9788445003060 Casa Tomada LIbros y Café